				|

		52013PC0505

			Návrh NARIADENIE RADY o spoločnom podniku Čisté nebo 2 /* COM/2013/0505 final - 2013/0244 (NLE) */

			   	DÔVODOVÁ SPRÁVA
1.           KONTEXT NÁVRHU
1.1.        Všeobecné súvislosti
V stratégii
Európa 2020 je stanovený záväzok EÚ znížiť do roku 2020 všetky emisie
skleníkových plynov o 20 %. V Bielej knihe o doprave „Plán
jednotného európskeho dopravného priestoru – Vytvorenie konkurencieschopného
dopravnému systému efektívne využívajúceho zdroje“ sa uznáva, že doprava má
veľký podiel na emisiách skleníkových plynov (~20 %),
a preto sa navrhuje, aby sa od roku 1990 do roku 2050 emisie skleníkových
plynov z dopravy znížili o 60 %. V stratégii Európa 2020 je
obsiahnutá aj výzva, aby „Inovačná Únia“ riešila úlohy v sociálnej
oblasti, ktoré stoja pred nami, a návrh na program Horizont 2020 obsahuje
záväzok inteligentnej, ekologickej a integrovanej dopravy, ktorej
cieľom je okrem iného zabezpečiť dopravu efektívne využívajúcu
zdroje a rešpektujúcu životné prostredie, ako aj celosvetovú vedúcu úlohu
odvetvia európskej dopravy. A nakoniec stratégia Európa 2020 tiež vyzýva
k prijatiu opatrení týkajúcich sa udržateľného rastu a podporuje
ekologickejšie a konkurencieschopnejšie hospodárstvo efektívnejšie
využívajúce zdroje. Terajšia hospodárska a finančná kríza
v Európe si súčasne vyžaduje rozhodné opatrenia zamerané na silný
a udržateľný rast.
Jedným z hlavných cieľov stratégie
Horizont 2020, rámcového programu pre výskum a vývoj pokrývajúci obdobie
rokov 2014–2020, je posilnenie európskeho priemyslu opatreniami, ktoré
podporujú výskum a inovácie v celom rade priemyselných odvetví. Stanovuje najmä
vytváranie verejno-súkromných partnerstiev, ktoré prispejú k riešeniu
niektorých hlavných výziev, pred ktorými Európa stojí.
V oblasti letectva skupina na vysokej
úrovni pre letecký výskum, vedomá si vyvíjajúcich výziev, pred ktorými stojí
odvetvie, vypracovala v roku 2011 novú víziu odvetvia európskeho letectva,
„Flightpath 2050“ (Letecké cesty 2050), v nadväznosti na ciele stratégie
Európa 2020 a bielej knihy o doprave. Stanovujú sa v nej
náročné ciele zníženia vplyvu na životné prostredie do roku 2050 vykonávaním
nového strategického programu v oblasti výskumu a inovácií
technologickej platformy Poradnej rady pre letecký výskum v Európe (ACARE
– Advisory Council for Aeronautics Research in Europe) a jej cieľom
je viesť a podporovať budúce opatrenia v programoch
verejného a súkromného financovania v súlade so spoločným
celoeurópskym plánom.
Čisté nebo prispieva k tomuto
cieľu v Európe pokrokovým výskumom a rozsiahlymi
demonštračnými činnosťami v oblasti ekologických
technológií pre leteckú dopravu v súlade so strategickým
programom výskumu so zapojením všetkých verejných a súkromných
zainteresovaných strán a s časovým horizontom až do roku 2050.
Tento nový návrh sa týka spoločného
podniku v oblasti letectva. Vyplýva z výsledkov
a čiastočne sa o ne opiera, ktoré dosiahol predchádzajúci
spoločný podnik Čisté nebo v tejto oblasti založený v roku
2008 v rámci siedmeho rámcového programu (RP7) a sčasti rozvíja
nové smery technológií a výskumu. Tento návrh je v súlade oznámením
Komisie „Verejno-súkromné partnerstvo v programe Horizont 2020: silný
nástroj na zabezpečenie inovácií a rastu v Európe“.
1.2.        Dôvody a ciele
spoločného podniku v oblasti letectva
Európsky letecký sektor má
v súčasnej dobe vo svete jedno z vedúcich postavení, pokiaľ
ide o výrobu, zamestnanosť a vývoz, s ročným obratom
prekračujúcom 100 miliárd EUR, a zaisťuje zamestnanie pre
približne 750 000 pracovníkov. Letecká doprava sa súčasne
podieľa na viac ako 7 % všetkých emisií produkovaných odvetvím dopravy
a približne na 2 % celkových celosvetových emisií CO2.
Predpovedaný rast dopravy povedie
k značnému zvýšeniu emisií, ak sa neprijmú žiadne opatrenia,
a preto je naliehavé, aby sa výrazne znížil vplyv leteckej dopravy na
životné prostredie, pokiaľ má Európa splniť ciele klimatického
a energetického balíka.
Bez ohľadu na súčasné vedúce postavenie
je európsky letecký priemysel čím ďalej tým viac konfrontovaný so
silnou, verejne podporovanou medzinárodnou hospodárskou súťažou
s tradičnými alebo novými konkurentmi.
Budúca medzinárodná konkurencieschopnosť
odvetvia a tým aj jeho príspevku k spoločenským výzvam,
pokiaľ ide o poskytovanie služieb, hospodársku výkonnosť
a vytváranie pracovných miest, bude závisieť od výsledkov technológií
tohto odvetvia v oblasti životného prostredia a ich palivovej účinnosti.
Aby si letecký priemysel EÚ udržal vedúce postavenie vo svete, mal by
rozvíjať inovačné technológie účinných palív
a poskytovať konkurencieschopné a kvalitné produkty
prostredníctvom celoeurópskeho programu výskumu a vývoja, ktorý
zahŕňa všetky subjekty v dodávateľskom reťazci
a reťazci know-how.
Zlepšenie výsledkov leteckých technológií
v oblasti životného prostredia je zložitý a nákladný proces, ktorý si
vyžaduje dlhodobé vynakladanie finančných prostriedkov. Súkromné podniky
majú ťažkosti v mobilizácii ľudských a finančných
zdrojov potrebných na rozvoj prelomových a riskantných technických
nových riešení pre budúce lietadlá, vzhľadom na súvisiace náklady
a riziká. Zlyhanie trhu a vzájomné ekonomické vplyvy si vyžadujú
verejnú intervenciu na podporu prechodu od predkonkurenčného výskumu
a vývoja k využívaniu výsledkov vedúcim k predajným výrobkom.
Odvetvie letectva má celosvetový charakter
a potrebné odborné znalosti nie sú v jednotlivých štátoch k
dispozícii. Technický dodávateľský reťazec a dodávateľský
reťazec know-how je veľmi rozptýlený, s neustálym presúvaním
kompetencií z hlavných „leteckých štátov“ na „neletecké štáty“,
v ktorých však existuje technická špičková úroveň, ktorá je
mimoriadne dôležitá v stimulovaní celého dodávateľského reťazca.
Navrhuje sa, aby sa program Čisté nebo
vykonával tak, že bude pokračovať v činnosti spoločného
podniku Čisté nebo a bude z neho vychádzať,
s cieľom zlepšiť vplyv európskych leteckých technológií na
životné prostredie a zabezpečiť budúcu medzinárodnú
konkurencieschopnosť európskeho leteckého priemyslu. Cieľom
navrhovanej iniciatívy je:
1.           Prispieť
k dokončeniu výskumných činnosti začatých podľa
nariadenia (ES) č. 71/2008 a k vykonávaniu nariadenia Európskeho
parlamentu a Rady (EÚ) č. .../2013 z... 2013, ktorým sa
ustanovuje rámcový program Horizont 2020, a najmä k záväzku inteligentnej,
ekologickej a integrovanej dopravy na základe piliera „Spoločenské
výzvy“... rozhodnutia Rady (EÚ) č. .../2013/EÚ [z .... 2013, ktorým sa
stanovuje špecifický program Horizont 2020];
2.           Prispieť
k cieľom spoločnej technologickej iniciatívy Čisté nebo 2,
najmä integrovať a predvádzať technológie a potvrdiť
platnosť technológií, ktoré sú spôsobilé:
a)      zvýšiť účinnosť leteckého
paliva a znížiť tým emisie CO2 o 20 až 30 %
v porovnaní s najmodernejšími lietadlami uvádzanými do prevádzky od
roku 2014;
b)      znížiť emisie NOx a emisie
hluku o 20 až 30 % v porovnaní s najmodernejšími lietadlami
uvádzanými do prevádzky od roku 2014.
Tieto ciele budú dosiahnuté v prospech celej
Európy. Prínosy pre životné prostredie majú nadnárodný charakter
a hospodárske vplyvy rozvoja odvetvia ovplyvnia sféru služieb odvetvia
leteckej dopravy (letecké spoločnosti, letiská) ako celku.
1.3.        Využitie skúseností z
minulosti
Tento návrh vychádza z výsledkov
súčasnej spoločnej technologickej iniciatívy (ďalej len „STI“)
v rámci RP7. Spoločný podnik Čisté nebo bol založený v roku
2007 ako reakcia na potrebu znížiť vplyv rastúcej leteckej dopravy na
životné prostredie a znížiť emisie z lietadiel. Jeho výskumný
program sa zameriava na tieto ciele s termínom plnenia
do roku 2017.
Čisté nebo bolo úspešné v získaní
širokej a rozsiahlej účasti všetkých hlavných zainteresovaných strán
vrátane veľkého počtu malých a stredných podnikov. Na programe
Čisté nebo spolupracuje 12 vedúcich firiem (11 hlavných odvetví
a jedno výskumné zariadenie), 74 firiem s pridruženým členstvom
a viac ako 450 partnerských spoločností, a to
vo viacerých technologických oblastiach, s cieľom riešiť
environmentálne ciele a predvádzať a potvrdiť platnosť
potrebných technologických inovácií v spoločne stanovenom programe.
Spoločný podnik Čisté nebo od svojho
založenia úspešne stimuloval rozvoj smerujúci k strategickým
environmentálnym cieľom, ako to potvrdilo priebežné hodnotenie programu.
Začal už akciu pre demonštrátorov, ktorí skúšajú technologickú
uskutočniteľnosť výsledkov výskumu na úrovni subsystémov,
a posúdenie predchádzajúcich výsledkov ukazuje, že jeho environmentálne
ciele budú splnené. Právny a finančný rámec a rámec riadenia
po počiatočnej fáze ukázali svoju efektívnosť
a schopnosť reagovať na operatívne potreby. V prvom
priebežnom hodnotení uskutočnenom v roku 2010 bola uznaná jeho
prospešnosť a boli poskytnuté mnohé odporúčania o otázkach
riadenia a technických otázkach, ktoré sa riešili, a ktoré viedli
k infraštruktúre navrhovaného „modernizovaného spoločného podniku“.
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENIE VPLYVU
Navrhované nariadenie bolo predmetom posúdenia
vplyvu pripojeného k návrhu, ktoré uskutočnila Komisia. V posúdení
vplyvu sa analyzovali rôzne možnosti vykonávania verejno-súkromného partnerstva
s prihliadnutím na potrebu, aby nové technológie boli pripravené
na zavedenie v čase, keď sa začne obnova lietadlového
parku, ktorá bude diktovaná celosvetovými trhovými podmienkami. V posúdení
vplyvu sa dospelo k záveru, že možnosť modernizovaného
spoločného podniku, ktorý prevezme poznatky získané z činnosti
súčasného spoločného podniku Čisté nebo, predstavuje najlepší
prístup k dosiahnutiu stanovených cieľov programu výskumu a vývoja.
Posúdenie bolo doplnené mnohými konzultáciami uskutočnenými súčasne,
ktorých závery sú pripojené k dokumentu posúdenia vplyvu:
Verejné konzultácie, ktoré začali
v júli 2012 a skončili v októbri 2012, dali odpovede
na mnohé otázky, najmä otázky rozsahu pôsobnosti a najvhodnejšieho
usporiadania, aby sa optimalizovalo plnenie technických cieľov: v 95 %
odpovedí sa považovalo za vhodné vytvoriť verejno-súkromné partnerstvo
v letectve v rámci programu Horizont 2020. Väčšina
účastníkov (89 %) súhlasila, alebo rozhodne súhlasila s tým, že
verejno-súkromné partnerstvo v leteckom výskume by sa malo zamerať na
rozsiahle predvádzanie sľubných nových technológií. Okrem toho bolo vo
väčšine odpovedí (41 % priaznivých a 33 % veľmi priaznivých)
podporené vytvorenie osobitnej právnej štruktúry so zdokonaleným riadením
a jednoduchším regulačným rámcom.
Návrh Čisté nebo 2 bol predložený
zainteresovaným stranám leteckého spoločenstva na berlínskej leteckej
prehliadke v septembri 2012. Spoločenstvo celkovo rýchle súhlasilo
s koncepciou predĺženia iniciatívy Čisté nebo s cieľom
riešiť nový program práce, ktorý by vyťažil kapitál z výsledkov
platného programu a riešil by nové technologické oblasti.
V júni 2012 Komisia zriadila nezávislú skupinu
expertov, ktorá poskytla znalecký posudok k obsahu a dôležitosti
nového programu Čisté nebo a posúdila rôzne scenáre ďalšieho
postupu. Jej stanovisko bolo veľmi kladné, pokiaľ ide
o koncepciu zdokonalenej spoločnej technologickej iniciatívy.
Ústredné štátne správy a zainteresované
skupiny/združenia boli osobitne požiadané, aby poskytli stanovisko
k Čistému nebu 2 ako verejno-súkromnému partnerstvu. Iniciatíva
a možnosť modernizovanej spoločnej technologickej iniciatívy
bola rozhodne podporená vo všetkých pozičných dokumentoch.
3.           PRÁVNE PRVKY NÁVRHU
·
Zhrnutie navrhovanej akcie
Návrh pozostáva z nariadenia Rady
o spoločnom podniku Čisté nebo 2. Spoločný podnik
Čisté nebo 2 bol pôvodne založený rozhodnutím Rady (ES) č. 71/2008
z 20. decembra 2007, ktoré má byť zrušené s účinnosťou
od 1. januára 2014.
·
Právny základ
Právnym základom návrhu je článok 187
Zmluvy o fungovaní Európskej únie.
Budú sa uplatňovať pravidlá
účasti a šírenia v programe Horizont 2020. Vzhľadom na
špecifickú operačnú potrebu tejto iniciatívy je však nutná výnimka z
týchto pravidiel. Napriek tomu však súčasný návrh v tomto štádiu
neobsahuje túto špecifickú výnimku, a to v záujme toho, aby neboli
ovplyvnené medziinštitucionálne rozhovory týkajúce sa vhodného právneho
základu/procedurálnych modalít na ich prijatie, keďže stále neboli
ukončené legislatívne práce týkajúce sa návrhu nariadenia Európskeho
parlamentu a Rady, ktorým sa stanovujú pravidlá účasti a šírenia
v programe Horizont 2020 [KOM(2011) 0810 - 2011/0399 (COD)], predloženého
Komisiou. Špecifická výnimka sa zavedie v neskoršom štádiu zohľadňujúc
výsledok vyššie uvedených rozhovorov.
V záujme prilákania malých a stredných
podnikov, univerzít, ako aj nových subjektov k účasti na európskych
výskumných programoch a v záujme rozšírenia dodávateľského
reťazca a reťazca know-how, pri súčasnom umožnení tesných
stykov a spolupráce medzi malými subjektmi a veľkými
integrátormi, sa prostredníctvom spomenutej výnimky stanoví, že minimálnou
stálou podmienkou účasti na výzvach spoločného podniku Čisté
nebo 2 na prekladanie návrhov bude účasť jedného právneho subjektu
usadeného v členskom štáte alebo pridruženej krajine.
·
Subsidiarita a proporcionalita
Ciele návrhu nie je možné uspokojivo
dosiahnuť prostredníctvom vnútroštátnych programov, lebo rozsah tejto
úlohy presahuje kapacitu ktoréhokoľvek členského štátu, pokiaľ
by mal konať samostatne. Medzi vnútroštátnymi programami sú značné
rozdiely. Táto roztrieštenosť a občasné prekrývanie si vyžaduje
efektívnejšie opatrenie na úrovni Európskej únie. Spoločné a koordinované
úsilia na úrovni EÚ v oblasti výskumu a vývoja majú väčšiu nádej
na úspech vzhľadom na medzinárodnú povahu infraštruktúry
a technológií, ktoré sa majú rozvíjať, a tiež na potrebu
získať dostatočné množstvo zdrojov. Zapojenie Európskej únie pomôže racionalizovať
výskumné programy a zabezpečiť interoperabilitu vyvinutých
systémov, a to nielen prostredníctvom spoločného prednormatívneho výskumu
na podporu vypracovania noriem, ale aj cestou de facto normalizácie,
ktorá vyplynie z úzkej spolupráce v oblasti výskumu a z nadnárodných
demonštračných projektov. Vďaka tejto normalizácii sa otvorí širší
trh a podporí sa hospodárska súťaž. Rozsah pôsobnosti tohto návrhu by mal
nabádať členské štáty, aby sa zamerali na komplementárne iniciatívy
na vnútroštátnej úrovni v duchu posilňovania európskeho výskumného
priestoru. Zámerom STI je samozrejme vyťažiť maximum z týchto
národných a regionálnych programov, aby sa spoločné úsilie čo
najlepšie využilo.
V súlade so zásadou proporcionality nejdú
opatrenia tohto nariadenia nad rámec toho, čo je potrebné na dosiahnutie
jeho cieľov.
·
Výber nástroja
Navrhnutý nástroj: Nariadenie.
Iné prostriedky by neboli primerané z tohto
dôvodu:
Na vytvorenie podniku, v ktorom je
účastníkom Únia, sa vyžaduje nariadenie Rady.
4.           VPLYV NA ROZPOČET
V legislatívnom finančnom výkaze k tomuto
nariadeniu sú uvedené predbežné vplyvy na rozpočet. Maximálna výška
príspevku EÚ (vrátane príspevku EZVO) je 1,8 miliardy EUR[1] v súčasných cenách. Tento
príspevok sa poskytne z finančného krytia Generálneho
riaditeľstva pre výskum a inováciu v rámci vykonávania rámcového
programu pre výskum a inováciu Horizont 2020, záväzku inteligentnej,
ekologickej a integrovanej dopravy na základe piliera „Spoločenské
výzvy“. Maximálna výška príspevku Únie na prevádzkové náklady je 1 760 miliónov
EUR. Maximálna výška príspevku Únie na bežné náklady je 40 miliónov EUR.
2013/0244 (NLE)
Návrh
NARIADENIE RADY
o spoločnom podniku Čisté nebo
2
(Text s významom pre EHP)
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 187 a článok 188 ods.
1,
so zreteľom na návrh Európskej komisie,
so zreteľom na stanovisko Európskeho
parlamentu[2],
so zreteľom na stanovisko Európskeho
hospodárskeho a sociálneho výboru[3],
keďže:
(1)       Verejno-súkromné partnerstvo
vo forme spoločných technologických iniciatív bolo pôvodne stanovené
v rozhodnutí Európskeho parlamentu a Rady č. 1982/2006/ES
z 18. decembra 2006 o siedmom rámcovom programe Európskeho
spoločenstva v oblasti výskumu, technického rozvoja a demonštračných
činností (2007–2013).[4]
(2)       V rozhodnutí Rady 2006/971/ES
z 19. decembra 2006 o osobitnom programe „Spolupráca“, ktorým sa vykonáva
siedmy rámcový program Európskeho spoločenstva v oblasti výskumu,
technického rozvoja a demonštračných činností (2007–2013),[5] boli určené konkrétne
verejno-súkromné partnerstvá, ktoré sa majú podporovať, vrátane
verejno-súkromného partnerstva v špecifickej oblasti spoločnej
technologickej iniciatívy Čisté nebo.
(3)       V stratégii Európa 2020[6] sa zdôrazňuje potreba
vytvoriť priaznivé podmienky pre investovanie do poznatkov
a inovácií, aby sa dosiahol inteligentný, udržateľný
a inkluzívny rast v Únii. Európsky parlament aj Rada túto stratégiu
schválili.
(4)       Nariadenie Európskeho
parlamentu a Rady (EÚ) č. .../2013 z ... 2013, ktorým sa stanovuje
program Horizont 2020 – rámcový program pre výskum a inovácie (2014–2020)[7], má za cieľ dosiahnuť
väčší vplyv na výskum a inovácie spojením rámcového programu Horizont
2020 a finančných prostriedkov súkromného sektora do
verejno-súkromného partnerstva v kľúčových oblastiach, kde
výskum a inovácie môžu prispieť k širším cieľom Únie
týkajúcim sa konkurencieschopnosti a pomôcť riešiť
spoločenské výzvy. Zapojenie Únie do tohto partnerstva môže mať formu
finančného príspevku do spoločných podnikov zriadených na základe
článku 187 Zmluvy podľa rozhodnutia č. 1982/2006/ES.
(5)       V súlade s rozhodnutím
Rady (EÚ) č. .../2013/ z .... 2013, ktorým sa stanovuje špecifický program
na vykonávanie programu Horizont 2020 (2014–2020)[8], mala by sa poskytnúť
ďalšia podpora spoločným podnikom vytvoreným na základe rozhodnutia
č. 1982/2006/ES za podmienok uvedených v rozhodnutí (EÚ) č.
…/2013.
(6)       Spoločný podnik
Čisté nebo zriadený rozhodnutím Rady (ES) č. 71/2008
z 20. decembra 2008, ktorým sa zakladá spoločný podnik
Čisté nebo[9],
plní svoje ciele stimulovania nového výskumu v rámci verejno-súkromného
partnerstva, ktoré umožňuje dlhodobú spoluprácu uskutočňovanú
medzi európskymi zainteresovanými stranami z odvetvia letectva. Účasť
malých a stredných podnikov (SME) na Čistom nebi bola rozsiahla
s približne 40% rozpočtom na výzvy na predkladanie návrhov, ktorý im
bol pridelený. Priebežné hodnotenie[10]
spoločného podniku Čisté nebo ukázalo, že spoločný podnik
úspešne stimuluje rozvoj na ceste k environmentálnym cieľom. Okrem
toho bol veľmi úspešný v získaní rozsiahlej, mnohostrannej
účasti všetkých hlavných odvetví Únie a veľkého počtu SME. Viedlo to k novej spolupráci
a účasti nových organizácií. Jeho výskumná
oblasť by sa preto mala aj naďalej podporovať, aby sa dosiahli
jeho ciele stanovené v článku 2 tohto nariadenia.
(7)       V pokračujúcej podpore
výskumného programu Čisté nebo by sa mali zohľadniť aj
skúsenosti získané z činnosti spoločného podniku Čisté nebo
vrátane výsledkov jeho priebežného hodnotenia a odporúčaní zainteresovaných
strán[11].
Mal by sa vykonávať s použitím štruktúry a pravidiel, ktoré
lepšie zodpovedajú danému účelu, aby sa zvýšila efektívnosť
a zabezpečilo zjednodušenie. Na tento účel by mal
spoločný podnik Čisté nebo 2 prijať rozpočtové pravidlá
špecifické pre jeho potreby v súlade s článkom 209 nariadenia
Európskeho parlamentu a Rady (EÚ, Euratom) č. 966/2012
z 25. októbra 2012 o rozpočtových pravidlách, ktoré sa vzťahujú
na všeobecný rozpočet Únie[12].
(8)       Súkromní členovia
spoločného podniku Čisté nebo vyjadrili písomne svoj súhlas
s výskumnými činnosťami v oblasti, ktorú má
presadzovať spoločný podnik Čisté nebo so štruktúrou lepšie
prispôsobenou povahe verejno-súkromného partnerstva. Je vhodné, aby súkromní
členovia spoločného podniku Čisté nebo 2 písomným potvrdením
prijali štatút uvedený v prílohe I k tomuto nariadeniu.
(9)       Aby spoločný podnik
Čisté nebo 2 dosiahol svoje ciele, mal by poskytovať finančnú
podporu, a to najmä vo forme grantov pre členov a grantov pre
účastníkov v nadväznosti na otvorené výzvy na predkladanie
súťažných návrhov.
(10)     Príspevky od súkromných
členov by neboli obmedzené len na administratívne náklady spoločného
podniku Čisté nebo 2 a spolufinancovanie potrebné na vykonávanie
výskumných a inovačných opatrení podporovaných spoločným podnikom
Čisté nebo 2.
(11)     Ich príspevky by sa mali
vzťahovať aj na ďalšie činnosti vykonávané súkromnými
členmi uvedené v pláne dodatočných činností; aby sa získal
náležitý prehľad o pákovom účinku, mali by tieto dodatočné
činnosti predstavovať príspevok k širšej spoločnej
technologickej iniciatíve Čisté nebo.
(12)     Účasť na nepriamych
akciách, ktoré financuje spoločný podnik Čisté nebo 2, by mala
byť v súlade s nariadením Európskeho parlamentu a Rady (EÚ)
č. .../2013 z ... 2013, ktorým sa stanovujú pravidlá účasti a šírenia
v programe Horizont 2020 – rámcový program pre výskum a inovácie (2014 – 2020)[13].
(13)     Finančný príspevok Únie
by sa mal riadiť v súlade so zásadou riadneho finančného
hospodárenia a pravidlami nepriameho riadenia stanovenými v nariadení
(EÚ, Euratom) č. 966/2012 a delegovanom nariadení Komisie (EÚ)
č. 1268/2012 z 29. októbra 2012 o pravidlách uplatňovania
nariadenia (EÚ, Euratom) č. 966/2012[14].

(14)     Audity príjemcov
finančných prostriedkov Únie na základe tohto nariadenia by sa mali
vykonávať tak, aby sa znížilo administratívne zaťaženie v súlade
s nariadením (EÚ) č. .../2013 [rámcový program Horizont 2020].
(15)     Finančné záujmy Únie
a iných členov spoločného podniku Čisté nebo 2 by sa mali
chrániť pomocou proporčných opatrení počas celého výdavkového
cyklu vrátane predchádzania nezrovnalostiam, ich odhaľovania a
vyšetrovania, spätného získavania ušlých, neoprávnene vyplatených alebo
nesprávne použitých finančných prostriedkov, a tam, kde je to vhodné,
udeľovania sankcií v súlade s nariadením (EÚ, Euratom) č. 966/2012.
(16)     Vnútorný audítor Komisie by
mal vo vzťahu k spoločnému podniku Čisté nebo 2
vykonávať také isté právomoci aké vykonáva vo vzťahu ku Komisii.
(17)     V súlade
s článkom 287 ods. 1 Zmluvy Dvor audítorov preskúmava účty
všetkých príjmov a výdavkov všetkých orgánov alebo úradov alebo agentúr
zriadených Úniou, pokiaľ to nevylučuje ich príslušný ustanovujúci
akt. V súlade s článkom 60 ods. 5 nariadenia (EÚ, Euratom) č.
966/2012 účty orgánov zriadených podľa článku 209 nariadenia
(EÚ, Euratom) č. 966/2012 preskúmava nezávislý audítorský subjekt, ktorý
poskytuje stanovisko okrem iného k vierohodnosti vedenia účtov a
zákonnosti a správnosti
príslušných operácií. Zamedzenie duplicite preskúmania účtov je
dôvodom na to, aby účty spoločného podniku Čisté nebo 2 nepodliehali
preskúmaniu Dvora audítorov.
(18)     Pri vykonávaní finančnej
podpory Únie zameranej na veľké akcie naplánované na niekoľko
rokov sa odporúča stanoviť možnosť rozdeliť rozpočtové
záväzky na strane Únie a spoločného podniku Čisté nebo 2 na
ročné splátky. Záväzné finančné záväzky Únie a spoločného
podniku Čisté nebo 2 na dlhé obdobie by umožnili znížiť neistotu
spojenú s dokončením týchto rozsiahlych opatrení.
(19)     V súlade so zásadou
subsidiarity a proporcionality stanovenou v článku 5 Zmluvy
o Európskej únii, ciele Spoločného podniku Čisté nebo 2
v posilnení priemyselného výskumu a inovácií v celej Únii nie je
možné uspokojivo dosiahnuť na úrovni jednotlivých členských štátov,
ale z dôvodov zamedzenia duplicite, zachovania kritického množstva a zabezpečenia,
že verejné financovanie sa bude optimálne využívať, ich možno lepšie
dosiahnuť na úrovni Únie; toto nariadenie sa obmedzuje na minimum
ustanovení, ktoré sú potrebné na dosiahnutie uvedených cieľov
a nepresahuje rámec nevyhnutný na tento účel.
(20)     Spoločný podnik
Čisté nebo bol zriadený na obdobie do 31. decembra 2017. Spoločný
podnik Čisté nebo 2 by mal poskytovať trvalú podporu pre výskumný
program Čisté nebo zväčšením rozsahu činností na základe
upraveného súboru pravidiel. Prechod od spoločného podniku Čisté nebo
na spoločný podnik Čisté nebo 2 by mal byť mal prebiehať v
súlade a synchrónne s prechodom od siedmeho rámcového programu
na rámcový program Horizont 2020, aby sa zabezpečilo optimálne využívanie
finančných prostriedkov dostupných pre výskum. V záujme právnej
istoty a jasnosti by sa preto nariadenie Rady (ES) č. 71/2008 malo
nahradiť a mali by sa stanoviť prechodné ustanovenia.
PRIJALA TOTO NARIADENIE:
Článok 1
Založenie
3.           Na vykonávanie spoločnej
technologickej iniciatívy v letectve sa zakladá spoločný podnik
v zmysle článku 187 Zmluvy (ďalej len „spoločný podnik
Čisté nebo 2“) na obdobie od 1. januára 2014 do 31.
decembra 2024.
4.           Spoločný podnik
Čisté nebo 2 nahradí spoločný podnik Čisté nebo založený
nariadením Rady (ES) č. 71/2008 a bude jeho právnym nástupcom.
5.           Spoločný podnik
Čisté nebo 2 predstavuje subjekt poverený vykonávaním verejno-súkromného
partnerstva uvedeného v článku 209 nariadenia Európskeho parlamentu
a Rady (EÚ, Euratom) č. 966/2012[15].
6.           Spoločný podnik
Čisté nebo 2 má právnu subjektivitu. V každom členskom štáte má
najširšiu právnu spôsobilosť na právne úkony priznávanú právnickým osobám
na základe legislatívy daného členského štátu. Môže nadobúdať
hnuteľný a nehnuteľný majetok a nakladať s ním a môže
vystupovať ako strana v konaní pred súdom.
7.           Sídlo spoločného podniku
Čisté nebo 2 je v Bruseli, Belgicko.
8.           Štatút spoločného
podniku Čisté nebo 2 je uvedený v prílohe I.
Článok 2
Ciele
Spoločný podnik Čisté nebo 2 má
tieto ciele:
1.           Prispieť
k dokončeniu výskumných činnosti začatých podľa
nariadenia (ES) č. 71/2008 a k vykonávaniu nariadenia Európskeho
parlamentu a Rady (EÚ) č. .../2013 z... 2013, ktorým sa
ustanovuje rámcový program Horizont 2020, a najmä k záväzku
inteligentnej, ekologickej a integrovanej dopravy na základe piliera
„Spoločenské výzvy“... rozhodnutia Rady (EÚ) č. .../2013/EÚ [z ....
2013, ktorým sa stanovuje špecifický program Horizont 2020].
2.           Prispieť
k cieľom spoločnej technologickej iniciatívy Čisté nebo 2,
najmä integrovať, predvádzať a potvrdiť platnosť
technológií spôsobilých:
a)      zvýšiť účinnosť leteckého
paliva a znížiť tým emisie CO2 o 20 až 30 %
v porovnaní s najmodernejšími lietadlami uvádzanými do prevádzky od
roku 2014;
b)      znížiť emisie NOx a emisie
hluku o 20 až 30 % v porovnaní s najmodernejšími lietadlami
uvádzanými do prevádzky od roku 2014.
Článok 3
Finančný príspevok Únie
1.           Maximálny príspevok Únie
vrátane rozpočtových prostriedkov Európskeho združenia voľného
obchodu – EZVO pre spoločný podnik Čisté nebo 2 na pokrytie administratívnych
a prevádzkových nákladov je 1,8 miliardy EUR. Príspevok sa platí
z rozpočtových prostriedkov všeobecného rozpočtu Únie
pridelených na špecifický program Horizont 2020, ktorým sa vykonáva
rámcový program Horizont 2020 v súlade s článkom 58 ods. 1
písm. c) bodom iv) a článkami 60 a 61 nariadenia (EÚ, Euratom) č.
966/2012 pre orgány uvedené v článku 209 tohto nariadenia.
2.           Opatrenia pre finančný
príspevok Únie sa stanovujú v dohode o delegovaní
a v ročných dohodách o prevode finančných prostriedkov
uzatváraných medzi Komisiou, v mene Únie, a spoločným podnikom
Čisté nebo 2.
3.           Dohoda o delegovaní
uvedená v druhom odseku zahŕňa aspekty stanovené
v článku 58 ods. 3 a článkoch 60 a 61 nariadenia (EÚ,
Euratom) č. 966/2012 a v článku 40 delegovaného nariadenia
Komisie (EÚ) č. 1268/2012 a okrem iného aj toto:
a)      požiadavky na príspevky spoločného
podniku Čisté nebo 2 týkajúce sa príslušných ukazovateľov výkonnosti
uvedených v prílohe II k rozhodnutiu č. .../EÚ [špecifický
program, ktorým sa vykonáva rámcový program Horizont 2020];
b)      požiadavky na príspevky spoločného
podniku Čisté nebo 2 s ohľadom na monitorovanie uvedené
v prílohe III k rozhodnutiu č. .../EÚ [špecifický program,
ktorým sa vykonáva rámcový program Horizont 2020];
c)      konkrétne ukazovatele výkonnosti týkajúce
sa fungovania spoločného podniku Čisté nebo 2;
d)      opatrenia týkajúce sa poskytovania údajov
potrebných na zabezpečenie, že Komisia bude môcť plniť svoje
povinnosti súvisiace so šírením a podávaním správ;
e)      využívanie a zmeny ľudských
zdrojov, najmä nábor podľa funkčnej skupiny, platovej triedy
a kategórie, nové zaradenie a všetky zmeny v počte pracovníkov.
Článok 4
Príspevky členov okrem Únie
1.           Členovia spoločného
podniku Čisté nebo 2 okrem Únie poskytnú, alebo zabezpečia, aby ich pridružené
subjekty poskytli, celkový príspevok vo výške najmenej 2,25 miliardy EUR na
obdobie vymedzené v článku 1.
2.           Príspevok uvedený
v prvom odseku sa skladá z:
a)      príspevkov do spoločného podniku
Čisté nebo 2 stanovených v článku 15 ods. 2 a článku
15 ods. 3 písm. b) štatútu uvedeného v prílohe I;
b)      nepeňažných príspevkov členov
alebo ich pridružených subjektov okrem Únie vo výške najmenej 990 miliónov
EUR na obdobie vymedzené v článku 1, zložených z nákladov, ktoré
im vznikli pri vykonávaní dodatočných činností mimo plánu práce
spoločného podniku Čisté nebo 2, ktoré prispievajú k cieľom
spoločnej technologickej iniciatívy Čisté nebo. Iné programy
financovania Únie môžu podporovať tieto náklady v súlade s platnými
pravidlami a postupmi.
V takých prípadoch financovanie Únie nenahrádza nepeňažné príspevky
od členov iných ako Únia alebo ich pridružených subjektov.
Náklady uvedené v bode b) neprichádzajú do
úvahy na finančnú podporu zo strany spoločného podniku Čisté
nebo 2. Príslušné činnosti sa stanovia v pláne dodatočných
činností, v ktorom sa uvedie odhadnutá výška týchto príspevkov.
3.           Členovia spoločného
podniku Čisté nebo 2 okrem Únie predložia každý rok
do 31. januára správu správnej rade spoločného podniku
Čisté nebo 2 o výške príspevkov uvedených v druhom odseku
a poskytnutých v každom predchádzajúcom rozpočtovom roku.
4.           Na účel určenia
hodnoty príspevkov uvedených v odseku 2 písm. b) a článku 15
ods. 3 písm. b) štatútu uvedeného v prílohe I sa náklady stanovujú na
základe obvyklých postupov nákladového účtovníctva príslušných subjektov,
v súlade s platnými účtovnými štandardmi krajiny, kde je subjekt usadený,
a platnými medzinárodnými účtovnými štandardmi/medzinárodnými
štandardmi finančného výkazníctva. Náklady osvedčuje nezávislý externý audítor
vymenovaný príslušným subjektom. Spoločný podnik Čisté nebo 2 vykoná
overenie určenia hodnoty príspevkov. V prípade pretrvávajúcich
pochybností môže spoločný podnik Čisté nebo 2 vykonať ich
audit..
5.           Komisia môže
ukončiť, úmerne znížiť, alebo pozastaviť finančný
príspevok Únie pre spoločný podnik Čisté nebo 2, alebo
začať postup likvidácie stanovený v článku 24 ods. 2
štatútu uvedeného v prílohe I, ak títo členovia alebo ich pridružené
subjekty neplatia príspevky uvedené v druhom odseku, alebo ich poskytujú
len sčasti či neskoro.
Článok 5
Rozpočtové pravidlá
Spoločný podnik Čisté nebo 2 prijme
rozpočtové pravidlá špecifické pre jeho potreby v súlade
s článkom 209 nariadenia Európskeho parlamentu a Rady (EÚ,
Euratom) č. 966/2012 a nariadením (EÚ) č. … [delegované
nariadenie týkajúce sa vzorového nariadenia o rozpočtových pravidlách
pre vereno-súkromné partnerstvá].
Článok 6
Zamestnanci
1.           Na pracovníkov zamestnaných
v spoločnom podniku Čisté nebo 2 sa vzťahuje Služobný
poriadok úradníkov a Podmienky zamestnávania ostatných zamestnancov Európskej
únie ustanovený prostredníctvom nariadenia Rady (EHS, Euratom, ESUO) č.
259/68[16]
a pravidlá prijaté na základe dohody medzi inštitúciami Únie
o nadobudnutí účinnosti uvedeného Služobného poriadku a podmienok
zamestnávania ostatných zamestnancov.
2.           Správna rada vo vzťahu k
pracovníkom spoločného podniku Čisté nebo 2 vykonáva právomoci
zverené Služobným poriadkom menovaciemu orgánu, a na základe Podmienok
zamestnávania ostatných zamestnancov orgánu splnomocnenému uzatvárať
pracovné zmluvy (ďalej len „právomoci menovacieho orgánu“).
Správna rada v súlade s postupom
podľa článku 110 Služobného poriadku prijíma rozhodnutie na základe
článku 2 ods. 1 Služobného poriadku a článku 6 Podmienok
zamestnávania ostatných zamestnancov, ktorým deleguje príslušné právomoci
menovacieho orgánu na výkonného riaditeľa a stanovuje podmienky, za
ktorých sa delegovanie právomocí pozastavuje. Výkonný riaditeľ je
oprávnený ďalej delegovať tieto právomoci.
Ak si to vyžadujú mimoriadne okolnosti, správna
rada môže rozhodnutím dočasne pozastaviť delegovanie právomocí
menovacieho orgánu na výkonného riaditeľa a tých, na ktorých výkonný
riaditeľ ďalej delegoval tieto právomoci, a môže ich
vykonávať sama, alebo ich môže delegovať na jedného zo svojich
členov alebo zamestnancov spoločného podniku okrem výkonného
riaditeľa.
3.           Správna rada prijíma
vykonávacie pravidlá pre Služobný poriadok a Podmienky zamestnávania ostatných
zamestnancov v súlade s článkom 110 Služobného poriadku.
4.           Ľudské zdroje sa stanovujú
v pláne pracovných miest spoločného podniku Čisté nebo 2
s uvedením počtu dočasných zamestnancov podľa funkčnej
skupiny a platovej triedy a počtu zmluvných zamestnancov
vyjadreného v ekvivalente plného pracovného úväzku v súlade s jeho
ročným rozpočtom.
5.           Zamestnancov spoločného
podniku Čisté nebo 2 tvoria dočasní zamestnanci a zmluvní
zamestnanci.
6.           Všetky náklady na
zamestnancov hradí spoločný podnik Čisté nebo 2.
Článok 7
Vyslaní národní experti a stážisti
1.           Spoločný podnik
Čisté nebo 2 môže využívať vyslaných národných expertov
a stážistov, ktorí nie sú zamestnancami spoločného podniku.
Počet vyslaných národných expertov vyjadrený v ekvivalentoch plného
pracovného úväzku sa doplní do informácií o zamestnancoch uvedených
v článku 6 ods. 4 tohto nariadenia v súlade s ročným
rozpočtom.
2.           Správna rada prijíma
rozhodnutie, v ktorom sa stanovujú pravidlá o vyslaní národných
expertov do spoločného podniku Čisté nebo 2 a využití stážistov.
Článok 8
Výsady a imunity
Na spoločný podnik Čisté nebo 2 a
jeho zamestnancov sa vzťahuje Protokol o výsadách a imunitách Únie.
Článok 9
Zodpovednosť spoločného podniku Čisté nebo 2
1.           Zmluvná zodpovednosť
spoločného podniku Čisté nebo 2 sa riadi zmluvnými ustanoveniami
a rozhodným právom pre danú dohodu, rozhodnutie alebo zmluvu.
2.           V prípade nezmluvnej
zodpovednosti, spoločný podnik Čisté nebo 2, v súlade
so všeobecnými zásadami spoločnými pre zákony členských štátov,
nahradí všetky škody spôsobené jeho zamestnancami pri výkone ich povinností.
3.           Všetky platby spoločného
podniku Čisté nebo 2 týkajúce sa zodpovednosti uvedenej v prvom
a druhom odseku a náklady a výdavky vzniknuté v tejto
súvislosti sa považujú za výdavky spoločného podniku Čisté nebo
2 a uhradia sa z jeho zdrojov.
4.           Za plnenie týchto povinností
je zodpovedný výhradne Spoločný podnik Čisté nebo 2.
Článok 10
Právomoci Súdneho dvora a platné právo
1.           Súdny dvor má právomoci
rozhodovať za podmienok stanovených v Zmluve, ako aj v týchto
prípadoch:
a)      v každom spore medzi členmi,
ktorý sa týka predmetu tohto nariadenia;
b)      podľa akejkoľvek rozhodcovskej
doložky obsiahnutej v dohodách, rozhodnutiach alebo zmluvách uzatvorených
spoločným podnikom Čisté nebo 2;
c)      v sporoch týkajúcich sa náhrady
škody spôsobenej zamestnancami spoločného podniku Čisté nebo 2 pri
vykonávaní ich povinností;
d)      v každom spore medzi spoločným
podnikom Čisté nebo 2 a jeho zamestnancami v rozsahu a za
podmienok stanovených v Služobnom poriadku úradníkov a Podmienkach
zamestnávania ostatných zamestnancov Európskej únie.
2.           V otázkach nezahrnutých
do tohto nariadenia alebo iných aktov práva Únie sa uplatňujú právne
predpisy štátu, v ktorom sa nachádza sídlo spoločného podniku
Čisté nebo 2.
Článok 11
Hodnotenie
1.           Komisia do 31. decembra 2017
vykoná priebežné hodnotenie spoločného podniku Čisté nebo 2. Závery
hodnotenia a svoje pripomienky Komisia zašle Európskemu parlamentu a Rade
do 30. júna 2018.
2.           Na základe záverov
priebežného hodnotenia uvedeného v prvom odseku Komisia môže konať v
súlade s článkom 4 ods. 5, alebo prijať akékoľvek iné príslušné
opatrenia.
3.           Do šiestich mesiacov od
likvidácie spoločného podniku Čisté nebo 2, ale najneskôr dva roky po
začatí postupu likvidácie stanoveného v článku 24 štatútu
uvedeného v prílohe I, Komisia vykoná konečné hodnotenie spoločného
podniku Čisté nebo 2. Výsledky konečného hodnotenia sa zašlú
Európskemu parlamentu a Rade.
Článok 12
Absolutórium
1.           Absolutórium v plnení
rozpočtu, pokiaľ ide o príspevok Únie do spoločného podniku
Čisté nebo 2, je súčasťou absolutória udeleného Komisii Európskym
parlamentom na základe odporúčania Rady v súlade s postupom
stanoveným v článku 319 Zmluvy.
2.           Spoločný podnik
Čisté nebo 2 plne spolupracuje s inštitúciami zapojenými
do udelenia absolutória a prípadne poskytuje všetky potrebné
doplňujúce informácie. V tejto súvislosti môže byť požiadaný,
aby ho na zasadnutiach zastupovali inštitúcie alebo orgány a môže byť
nápomocný pri vykonávaní funkcie povoľujúceho úradníka Komisie
vymenovaného delegovaním.
Článok 13
Následné audity
1.           Spoločný podnik
Čisté nebo 2 vykonáva následné audity výdavkov na nepriame akcie
v súlade s článkom 23 nariadenia (EÚ) č. … [rámcový program
Horizont 2020] ako súčasť nepriamych akcií rámcového programu
Horizont 2020.
2.           Na zabezpečenie súladu
môže Komisia rozhodnúť o vykonaní auditov uvedených v prvom
odseku.
Článok 14
Ochrana finančných záujmov členov
1.           Bez toho, aby bola dotknutá
klauzula 20 ods. 4 štatútu uvedeného v prílohe I, spoločný podnik
Čisté nebo 2 poskytne pracovníkom Komisie a iným ňou oprávneným
osobám, ako aj Dvoru audítorov, prístup na svoje pracoviská a do svojich
areálov a prístup k všetkým informáciám vrátane informácií
v elektronickej podobe potrebných na vykonanie auditu.
2.           Európsky úrad pre boj proti
podvodom (OLAF) môže viesť vyšetrovania a vykonávať kontroly
a inšpekcie na mieste v súlade s ustanoveniami a postupmi
stanovenými v nariadení Európskeho parlamentu a Rady (ES) č.
1073/1999 z 25. mája 1999 o vyšetrovaniach vykonávaných Európskym
úradom pre boj proti podvodom (OLAF)[17]
a nariadení Rady (Euratom, ES) č. 2185/96
z 11. novembra 1996 o kontrolách a inšpekciách na mieste
vykonávaných Komisiou s cieľom ochrany finančných záujmov Európskych
spoločenstiev pred spreneverou a inými podvodmi[18] s cieľom zistiť,
či došlo k podvodu, korupcii alebo inej protiprávnej činnosti
ovplyvňujúcej finančné záujmy Únie v súvislosti s dohodou
alebo rozhodnutím alebo zmluvou, ktoré využívajú finančnú podporu na
základe tohto nariadenia.
3.           Bez toho, aby bol dotknutý
prvý a druhý odsek, musia zmluvy, dohody a rozhodnutia, ktoré sú
výsledkom vykonávania tohto nariadenia, obsahovať ustanovenia, ktoré
výslovne splnomocňujú Komisiu, spoločný podnik Čisté nebo 2,
Dvor audítorov a OLAF vykonávať tieto audity a vyšetrovania
v súlade s ich príslušnými právomocami.
4.           Spoločný podnik
Čisté nebo 2 zabezpečí, že finančné záujmy jeho členov budú
náležite chránené vykonávaním alebo objednaním príslušných vnútorných
a vonkajších kontrol.
5.           Spoločný podnik
Čisté nebo 2 pristúpi k medziinštitucionálnej dohode
z 25. mája 1999 uzatvorenej medzi Európskym parlamentom, Radou
a Komisiou o interných vyšetrovaniach, ktoré vykonáva OLAF[19]. Spoločný podnik
Čisté nebo 2 prijme nevyhnutné opatrenia potrebné na uľahčenie
interných vyšetrovaní, ktoré vykonáva OLAF.
Článok 15
Dôvernosť
Bez toho, aby bol dotknutý článok 16,
spoločný podnik Čisté nebo 2 zabezpečí ochranu citlivých
informácií, ktorých sprístupnenie by mohlo poškodiť záujmy jeho
členov alebo účastníkov na činnostiach spoločného podniku
Čisté nebo 2.
Článok 16
Transparentnosť
1.           Na dokumenty, ktoré vlastní
spoločný podnik Čisté nebo 2, sa vzťahuje nariadenie Európskeho
parlamentu a Rady (ES) č. 1049/2001 o prístupe verejnosti
k dokumentom Európskeho parlamentu, Rady a Komisie[20].
2.           Správna rada môže prijať
praktické opatrenia na vykonávanie nariadenia (ES) č. 1049/2001.
3.           Bez toho, aby bol dotknutý
článok 10, rozhodnutia prijaté spoločným podnikom Čisté nebo 2
podľa článku 8 nariadenia (ES) č. 1049/2001 môžu byť
predmetom sťažnosti adresovanej ombudsmanovi za podmienok stanovených v článku
228 Zmluvy.
4.           Spoločný podnik
Čisté nebo 2 príjme praktické opatrenia na vykonávanie nariadenia
Európskeho parlamentu a Rady (ES) č. 1367/2006 zo 6. septembra 2006 o
uplatňovaní ustanovení Aarhuského dohovoru o prístupe k informáciám,
účasti verejnosti na rozhodovacom procese a prístupe k spravodlivosti
v záležitostiach životného prostredia na inštitúcie a orgány Spoločenstva[21].
Článok 17
Pravidlá účasti a šírenia
Nariadenie (EÚ) č. … [Pravidlá účasti
a šírenia v programe Horizont 2020] sa vzťahuje na akcie
financované spoločným podnikom Čisté nebo 2. V súlade
s týmto nariadením sa spoločný podnik Čisté nebo 2 považuje za
financujúci orgán a poskytuje finančnú podporu pre nepriame akcie
stanovené v článku 2 štatútu uvedeného v prílohe I.
Článok 18
Podpora od hostiteľského štátu
Medzi spoločným podnik Čisté nebo 2
a štátom, kde sa nachádza jeho sídlo, môže byť uzatvorená
administratívna dohoda o výsadách a imunitách a inej podpore,
ktorú poskytuje tento štát spoločnému podniku Čisté nebo 2.
Článok 19
Zrušenie a prechodné ustanovenia
1.           Nariadenie (ES) č.
71/2008 sa zrušuje s účinnosťou od 1. januára 2014.
2.           Bez toho, aby bol dotknutý
prvý odsek, akcie začaté na základe nariadenia (ES) č. 71/2008
a finančné záväzky týkajúce sa týchto akcií sa aj naďalej riadia
uvedeným nariadením až do ich dokončenia.
Akcie, ktoré sú výsledkom výziev na predkladanie
návrhov uvedené v ročných vykonávacích plánoch prijatých podľa
nariadenia (ES) č. 71/2008 sa tiež považujú za akcie začaté
podľa uvedeného nariadenia.
Priebežné hodnotenie uvedené v článku 11
ods. 1 zahŕňa konečné hodnotenie činností spoločného
podniku Čisté nebo na základe nariadenia (ES) č. 71/2008.
3.           Týmto nariadením nie sú
dotknuté práva a povinnosti pracovníkov zamestnaných na základe
nariadenia (ES) č. 71/2008.
Pracovné zmluvy zamestnancov uvedených
v prvom pododseku sa môžu obnoviť na základe tohto nariadenia
v súlade so Služobným poriadkom.
A osobitne, výkonný riaditeľ vymenovaný
podľa nariadenia (ES) č. 71/2008 bude s účinnosťou od
1. januára 2014 na zostávajúce funkčné obdobie poverený funkciami
výkonného riaditeľa stanovenými v tomto nariadení. Ostatné podmienky
zmluvy zostávajú nezmenené.
4.           Ak sa členovia nedohodli
podľa nariadenia (ES) č. 71/2008 inak, všetky práva a povinnosti
vrátane aktív, dlhov alebo záväzkov členov podľa uvedeného nariadenia
sa prevádzajú na členov podľa tohto nariadenia.
5.           Všetky nevyužité
rozpočtové prostriedky podľa nariadenia (ES) č. 71/2008 sa
prevádzajú na spoločný podnik Čisté nebo 2.
Článok 20
Nadobudnutie účinnosti
Toto nariadenie nadobúda účinnosť
dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné vo svojej
celistvosti a priamo uplatniteľné vo všetkých členských štátoch.
V Bruseli
                                                                       Za
Radu
                                                                       predseda
PRÍLOHA 1 – ŠTATÚT SPOLOČNÉHO PODNIKU
ČISTÉ NEBO 2
1 – Vymedzenie pojmov
a)           „Pridružený člen“ je právnická
osoba vybraná na základe nariadenia (ES) č. 71/2008, ktorá súhlasila
s týmto štatútom podpisom písomného potvrdenia, a ktorej
členstvo skončí po skončení akcií začatých podľa
nariadenia (ES) č. 71/2008, do ktorých je zapojená, a to najneskôr
31. decembra 2017;
b)           „hlavný partner“ znamená právnickú
osobu, ktorá sa zúčastňuje na ITD alebo IADP alebo na prierezových
činnostiach, a ktorá bola vybraná v nadväznosti na výzvu uvedenú
v článku 4 ods. 2 a prijala tento štatút podpisom písomného
potvrdenia;
c)           „IADP“ (Innovative Aircraft
Demonstration Platforms) znamená inovačné platformy predvádzania lietadiel
uvedené v článku 11;
d)           „ITD“ (Integrated Technology
Demonstrator) je integrovaný technologický demonštrátor uvedený
v článku 11;
e)           „vedúci subjekt“ je jeden
z vedúcich subjektov jedného z ITD alebo IADP alebo prierezových
činností;
f)            „zúčastnený pridružený
subjekt“ je pridružený subjekt vymedzený v článku 2 ods. 1 nariadenia
... [Pravidlá účasti v programe Horizont 2020], ktorý vykonáva
činnosti príslušného vedúceho subjektu ITD, pridruženého člena alebo
hlavného partnera v súlade s náležitosťami a podmienkami
stanovenými v príslušných dohodách alebo rozhodnutiach o grante;
g)           „prierezové činnosti“ (TA –
Transverse Activities) znamená činnosti s významom pre rôznych ITD a/alebo
IADP, ktoré si vyžadujú koordináciu a riadenie medzi ITD a/alebo IADP pre
optimálne plnenie celkových cieľov Čistého neba;
h)           „TE“ (Technology Evaluator) je
technologický hodnotiteľ.
2 – Úlohy
Spoločný podnik Čisté nebo 2 plní
tieto úlohy:
a)           finančne podporovať výskum
a inovácie nepriamych akcií hlavne vo forme grantov;
b)           zoskupiť celú škálu ITD
a IADP podporovaných prierezovými činnosťami s dôrazom
na inovačné technológie a rozvoj demonštrátorov
v skutočnej veľkosti;
c)           sústreďovať úsilie v rámci
ITD, IADP a prierezových činností na kľúčové výsledky,
ktoré môžu pomôcť pri plnení cieľov Únie v oblasti životného
prostredia a konkurencieschopnosti;
d)           zlepšovať proces overovania
technológií s cieľom identifikovať a odstrániť prekážky pre
budúce preniknutie na trh;
e)           zhromažďovať požiadavky
užívateľov s cieľom usmerňovať investície do výskumu
a vývoja smerom k operačným a trhovo využiteľným riešeniam;
f)            zabezpečiť zadávanie
verejných zákaziek v prípade potreby prostredníctvom výziev na
predkladanie ponúk;
g)           mobilizovať potrebné
finančné prostriedky verejného a súkromného sektora;
h)           vytvárať prepojenia s
vnútroštátnymi a medzinárodnými činnosťami v technickej oblasti
spoločného podniku Čisté nebo 2, najmä so spoločným podnikom
SESAR[22];
i)            stimulovať zapojenie malých
a stredných podnikov do svojej činností v súlade s cieľmi
siedmeho rámcového programu a programu Horizont 2020;
j)            vyvinúť úzku spoluprácu a
zabezpečiť koordináciu so súvisiacimi európskymi (najmä na základe
rámcových programov), vnútroštátnymi a nadnárodnými činnosťami;
k)           informačné
a komunikačné činnosti a činnosti využívania
a šírenia uplatňovaním, mutatis mutandis, ustanovení
článku 22 nariadenia (EÚ) č. .../2013 [rámcový program Horizont
2020];
l)            všetky ostatné úlohy potrebné na
dosiahnutie cieľov stanovených v článku 2 tohto nariadenia.
3 – Členovia
1.           Členmi spoločného
podniku Čisté nebo 2 sú:
a)      Únia zastúpená Komisiou,
b)      po akceptovaní tohto štatútu písomným
potvrdením, vedúce subjekty a pridružení členovia uvedení
v prílohe II k tomuto nariadeniu a hlavní partneri vybraní
v súlade s článkom 4 ods. 2.
2.           Členovia okrem Únie sa
uvádzajú ako „súkromní členovia“ spoločného podniku Čisté nebo
2.
4 – Zmeny členstva
1.           Za predpokladu, že prispieva
na financovanie uvedené v klauzule 15 na účel dosiahnutia cieľov
spoločného podniku Čisté nebo 2 stanovených v článku 2 tohto
nariadenia a súhlasí so štatútom spoločného podniku Čisté nebo 2,
akákoľvek právnická osoba usadená v členskom štáte alebo
v krajine pridruženej k rámcovému programu Horizont 2020 môže
podľa odseku 2 požiadať o status hlavného partnera v
spoločnom podniku Čisté nebo 2.
2.           Hlavní partneri
spoločného podniku Čisté nebo 2 a ich relevantné pridružené
subjekty sa vyberajú v otvorenej a nediskriminačnej verejnej
súťaži a podliehajú nezávislému hodnoteniu. Výzvy na súťaž sú
motivované potrebou mať kľúčové spôsobilosti na vykonávanie
programu. Uverejňujú sa na internetovej stránke Čistého neba
a oznamujú sa prostredníctvom skupiny zástupcov štátov a inými
kanálmi, aby sa zabezpečila čo najširšia účasť.
3.           Každý člen môže
ukončiť svoje členstvo v spoločnom podniku Čisté nebo
2. Ukončenie nadobúda účinnosť a stane sa neodvolateľným
šesť mesiacov po vyrozumení ostatných členov. Po tejto lehote
zanikajú bývalému členovi všetky záväzky, ktoré spoločný podnik
Čisté nebo 2 neschválil alebo do ktorých nevstúpil už pred ukončením
členstva.
4.           Členstvo v
spoločnom podniku Čisté nebo 2 sa nemôže previesť na tretiu
stranu bez predchádzajúceho súhlasu správnej rady.
5.           Spoločný podnik
Čisté nebo 2 ihneď po zmene členstva podľa tejto klauzuly
uverejní na svojej internetovej stránke aktualizovaný zoznam svojich
členov spolu s dátumom, odkedy zmena platí.
6.           Členstvo pridružených
členov skončí automaticky, keď skončia akcie začaté
podľa nariadenia (ES) č. 71/2008, do ktorých sú zapojení, a to
najneskôr 31. decembra 2017.
5 – Organizácia spoločného podniku
Čisté nebo 2
1.           Orgánmi spoločného
podniku Čisté nebo 2 sú:
a)      správna rada;
b)      výkonný riaditeľ;
c)      riadiace výbory;
d)      vedecký výbor;
e)      skupina zástupcov štátov.
2.           Vedecký výbor a skupina
zástupcov štátov sú poradenské orgány pre spoločný podnik Čisté nebo
2.
6 – Zloženie správnej rady
Správna rada sa skladá z:
a)           jedného zástupcu Komisie;
b)           jedného zástupcu každého vedúceho
subjektu;
c)           jedného zástupcu pridružených
členov alebo hlavných partnerov na každého ITD;
d)           jedného zástupcu hlavných partnerov
na každú IADP.
7 – Fungovanie správnej rady
1.           Zástupca Komisie má 50 %
hlasovacích práv. Hlas Komisie je nerozdeliteľný. Všetci ostatní
zástupcovia majú rovnaký počet hlasov. Zástupcovia vynaložia čo
najväčšie úsilie na dosiahnutie jednomyseľnosti. Ak sa konsenzus
nepodarí dosiahnuť, správna rada príjme rozhodnutia 75% väčšinou
všetkých hlasov vrátane tých členov, ktorí nie sú prítomní.
2.           Správna rada volí svojho
predsedu na dobu dvoch rokov.
3.           Správna rada koná svoje
riadne zasadnutia najmenej dvakrát ročne. Mimoriadne zasadnutia môže
konať na žiadosť Komisie alebo väčšiny zástupcov súkromných
členov alebo na žiadosť predsedu. Zasadnutia správnej rady
zvoláva predseda a obvykle sa konajú v sídle spoločného podniku
Čisté nebo 2.
Výkonný riaditeľ má právo zúčastniť
sa na rokovaniach, ale nemá hlasovacie právo.
Predseda skupiny zástupcov štátov má právo
zúčastniť sa na zasadnutiach správnej rady ako pozorovateľ.
Správna rada môže ako pozorovateľov
prizvať na svoje zasadnutia ďalšie osoby, najmä zástupcov
regionálnych orgánov Únie.
Zástupcovia členov nie sú osobne zodpovední
za opatrenia, ktoré prijali ako zástupcovia na správnej rade.
Správna rada prijíma svoj rokovací poriadok.
Správna rady prijíma v prípade potreby
prechodné opatrenia.
8 – Úlohy správnej rady
1.           Správna rada má celkovú
zodpovednosť za strategické zameranie a činnosť
spoločného podniku Čisté nebo 2 a má dohľad nad vykonávaním
jeho činností.
2.           Správna rada plní najmä tieto
úlohy:
a)      posudzuje, schvaľuje, alebo zamieta
žiadosti o nové členstvo v súlade s klauzulou 4;
b)      rozhoduje o ukončení členstva
každého člena, ktorý neplní svoje povinnosti, v spoločnom podniku
Čisté nebo 2;
c)      prijíma rozpočtové pravidlá
spoločného podniku Čisté nebo 2 v súlade s článkom 5
tohto nariadenia;
d)      prijíma ročný rozpočet
spoločného podniku Čisté nebo 2 vrátane plánu pracovných miest,
v ktorom sa uvádza počet dočasných zamestnancov podľa
funkčnej skupiny a platovej triedy a počet zmluvných
zamestnancov a vyslaných národných expertov vyjadrený v ekvivalentoch
plného pracovného úväzku;
e)      vykonáva právomoci menovacieho orgánu vo
vzťahu k zamestnancom v súlade s článkom 6 ods. 2
tohto nariadenia;
f)       menuje a odvoláva výkonného
riaditeľa, predlžuje jeho funkčné obdobie, poskytuje mu poradenstvo
a monitoruje výkon jeho funkcie;
g)      na základe odporúčania výkonného
riaditeľa schvaľuje organizačnú štruktúru programovej kancelárie
uvedenej v klauzule 10 ods. 5;
h)      prijíma plán práce a odhady
zodpovedajúcich výdavkov navrhnutých výkonným riaditeľom po konzultáciách
s vedeckým výborom a skupinou zástupcov štátov;
i)       schvaľuje plán dodatočných
činností uvedený v článku 4 ods. 2 písm. b) tohto nariadenia,
a to na základe návrhu súkromných členov a prípadne po
konzultáciách s poradenskou skupinou ad hoc;
j)       schvaľuje ročnú účtovnú
uzávierku;
k)      schvaľuje výročnú správu
o činnosti vrátane zodpovedajúcich výdavkov;
l)       zaisťuje zriadenie útvaru
vnútorného auditu spoločného podniku Čisté nebo 2;
m)     schvaľuje výzvy na predkladanie
ponúk, ako aj prípadne súvisiace pravidla ich predkladania a postupy
hodnotenia, výberu, zadávania zákaziek a preskúmania;
n)      schvaľuje zoznam návrhov a ponúk
vybraných na financovanie;
o)      na základe odporúčania výkonného
riaditeľa stanovuje komunikačnú politiku spoločného podniku
Čisté nebo 2;
p)      v prípade potreby stanovuje
vykonávacie pravidlá v súlade s článkom 6 ods. 3 tohto
nariadenia;
q)      v prípade potreby stanovuje pravidlá
o vyslaní národných expertov do spoločného podniku Čisté nebo 2
a o využívaní stážistov v súlade s článkom 7 tohto
nariadenia;
r)       v prípade potreby vytvára
poradenské skupiny okrem orgánov spoločného podniku Čisté nebo 2;
s)       v prípade potreby predkladá Komisii
žiadosť o zmenu a doplnenie tohto nariadenia navrhnuté
ktorýmkoľvek členom spoločného podniku Čisté nebo 2;
t)       zodpovedá za každú úlohu, ktorá nie je
výslovne pridelená jednému z orgánov spoločného podniku Čisté
nebo 2 a ktorú môže uložiť jednému z nich.
9 – Menovanie výkonného riaditeľa,
jeho odvolanie a predĺženie jeho funkčného obdobia
1.           Výkonného riaditeľa
menuje správna rada zo zoznamu kandidátov navrhnutých Komisiou s dodržaním
otvoreného a transparentného postupu výberového konania. Do výberového konania
Komisia prípadne zapojí zástupcov ostatných členov spoločného podniku
Čisté nebo 2.
Zabezpečí sa najmä primerané zastúpenie
ostatných členov spoločného podniku Čisté nebo 2 v štádiu
predbežného výberu výberového konania. Na ten účel súkromní členovia
vymenujú po vzájomnej dohode zástupcu ako aj pozorovateľa v mene
správnej rady.
2.           Výkonný riaditeľ je
zamestnancom spoločného podniku Čisté nebo 2 a je zamestnaný ako
jeho dočasný zamestnanec podľa článku 2 písm. a) Podmienok
zamestnávania ostatných zamestnancov Únie.
Predseda správnej rady zastupuje spoločný
podnik Čisté nebo 2 pri uzatvorení zmluvy s výkonným riaditeľom.
3.           Funkčné obdobie
výkonného riaditeľa je trojročné. Na konci tohto obdobia Komisia
posúdi, a to prípadne aj so zapojením súkromných členov, výkon
funkcie výkonného riaditeľa, ako aj budúce úlohy a výzvy, pred ktorým
spoločný podnik Čisté nebo 2 stojí.
4.           Na návrh Komisie,
v ktorom sa prihliadne na posúdenie uvedené v odseku 3, môže správna
rada jedenkrát predĺžiť funkčné obdobie výkonného
riaditeľa, a to maximálne o päť rokov.
5.           Výkonný riaditeľ,
ktorého funkčné obdobie bolo predĺžené, sa na konci celkového obdobia
nemôže zúčastniť ďalšieho výberového konania na rovnaké miesto.
6.           Výkonný riaditeľ môže
byť odvolaný z funkcie len na základe rozhodnutia správnej rady na
návrh Komisie, ktorý Komisia prijme s prípadným zapojením súkromných
členov.
10 – Úlohy výkonného riaditeľa
1.           Výkonný riaditeľ je
vedúci pracovník zodpovedný za každodenné riadenie spoločného podniku
Čisté nebo 2 v súlade s rozhodnutiami správnej rady.
2.           Výkonný riaditeľ je
právnym zástupcom spoločného podniku Čisté nebo 2. Zodpovedá sa
správnej rade.
3.           Výkonný riaditeľ plní
rozpočet spoločného podniku Čisté nebo 2.
4.           Výkonný riaditeľ
nezávisle vykonáva najmä tieto úlohy:
a)      pripravuje a predkladá správnej rade
na prijatie návrh ročného rozpočtu vrátane príslušného plánu
pracovných miest, v ktorom sa uvádza počet dočasných
zamestnancov podľa platovej triedy a funkčnej skupiny
a počet zmluvných zamestnancov a vyslaných národných expertov
vyjadrený v ekvivalentoch plného pracovného úväzku;
b)      pripravuje a predkladá správnej rade
na prijatie plán práce a odhady zodpovedajúcich výdavkov;
c)      predkladá správnej rade na schválenie
účtovnú uzávierku;
d)      pripravuje a predkladá správnej rade
na schválenie výročnú správu o činnosti vrátane zodpovedajúcich
výdavkov;
e)      zaoberá sa druhostupňovým riešením
sporov vo vnútri ITD alebo IADP;
f)       zaoberá sa prvostupňovým riešením
sporov, ktoré presahujú rámec jednotlivých ITD alebo IADP;
g)      dozerá na výzvy na predkladanie návrhov
vychádzajúce z obsahu a tém navrhnutých príslušným riadiacim výborom
ITD/IADP a v súlade s cieľmi programu a riadiacej rade
predkladá na schválenie zoznam akcií vybraných na financovanie;
h)      podpisuje jednotlivé dohody alebo
rozhodnutia;
i)       podpisuje verejné zákazky;
j)       vykonáva komunikačnú politiku
spoločného podniku Čisté nebo 2;
k)      organizuje a riadi činnosti
a zamestnancov spoločného podniku Čisté nebo 2 a vykonáva
nad nimi dohľad v rámci obmedzení delegovania správnou radou
stanovených v článku 6 ods. 2 tohto nariadenia;
l)       stanovuje a zabezpečuje
fungovanie účinného a efektívneho systému vnútornej kontroly a podáva
správy o každej významnej zmene tohto systému správnej rade;
m)     zabezpečuje, aby sa vykonávalo
posudzovanie a riadenie rizík;
n)      prijíma akékoľvek iné opatrenia na
posudzovanie pokroku dosiahnutého spoločným podnikom Čisté nebo 2
v plnení jeho cieľov;
o)      plní všetky ostatné úlohy, ktoré správna
rada zverila výkonnému riaditeľovi, alebo ktoré na neho delegovala;
p)      zabezpečuje koordináciu medzi
rôznymi ITD, IADP a TA a prijíma príslušné opatrenia na riadenie
ich prepojenia, zamedzuje nežiaducemu prekrývaniu medzi projektmi
a podporuje synergiu medzi ITD, IADP a TA;
q)      správnej rade navrhuje zmeny technického
obsahu a rozdelenia rozpočtových prostriedkov medzi ITD, IADP
a TA;
r)       zabezpečuje efektívnu komunikáciu
medzi technologickým hodnotiteľom, IADP a ITD a zaisťuje,
aby sa plnili termíny pre odovzdanie potrebných údajov technologickému
hodnotiteľovi;
s)       predsedá riadiacemu orgánu
technologického hodnotiteľa a zabezpečuje prijatie všetkých
príslušných opatrení, aby sa technologickému hodnotiteľovi umožnilo
plniť jeho úlohy opísané v klauzule 12;
t)       zabezpečuje, aby sa plnili
plánované ciele a časové harmonogramy, koordinuje a sleduje
činnosti ITD a IADP a navrhuje príslušné zmeny cieľov
a súvisiaceho časového harmonogramu;
u)      monitoruje pokrok, ktorý ITD a IADP
dosiahli v plnení cieľov, najmä na základe hodnotení technologického
hodnotiteľa;
v)      schvaľuje všetky presuny
rozpočtových prostriedkov medzi a v rámci ITD/IADP vo výške
menej ako 10 % ročných rozpočtových prostriedkov.
5.           Výkonný riaditeľ
zriaďuje programovú kanceláriu na vykonávanie všetkých podporných úloh
vyplývajúcich z tohto nariadenia, ktoré spadajú do oblasti jeho
pôsobnosti. Programová kancelária sa skladá zo zamestnancov spoločného
podniku Čisté nebo 2 a plní najmä tieto úlohy:
a)      poskytuje podporu v stanovení
a riadení príslušného účtovného systému v súlade
s rozpočtovými pravidlami spoločného podniku Čisté nebo 2;
b)      riadi výzvy na predkladanie ponúk
stanovené v pláne práce a spravuje dohody alebo rozhodnutia vrátane
ich koordinácie;
c)      členom a iným orgánom
spoločného podniku Čisté nebo 2 poskytuje všetky informácie
a podporu potrebnú na vykonávanie ich povinností a vybavuje ich
osobitné žiadosti;
d)      pôsobí ako sekretariát orgánov
spoločného podniku Čisté nebo 2 a poskytuje podporu poradnej
skupine, ktorú zriadila správna rada.
11 – Riadiace výbory
1.           Riadiace výbory sa zriadia
pre tieto ITD a IADP:
a)      IADP Veľké lietadlá pre dopravu
osôb,
b)      IADP Regionálne lietadlá,
c)      IADP Vrtuľníky,
d)      ITD Konštrukcia lietadiel,
e)      ITD Motory,
f)       ITD Systémy.
Riadiace výbory pre tieto ITD spoločného
podniku Čisté nebo budú ďalej existovať a fungovať na
základe jestvujúcich pravidiel (týkajúcich sa ich zloženia, zasadnutí, úloh
a rokovacieho poriadku), ako je stanovené v nariadení (ES) č.
71/2008, dokiaľ neskončia akcie vyplývajúce z nariadenia (ES)
č. 71/2008:
g)      ITD Lietadlá s inteligentne pripevnenými
krídlami,
h)      ITD Zelené regionálne lietadlá,
i)       ITD Zelené vrtuľníky,
j)       ITD Systémy na zelenú prevádzku,
k)      ITD Udržateľné a zelené motory,
l)       ITD Ekologický dizajn.
2.           Zloženie:
Každý riadiaci výbor sa skladá z:
a)      predsedu – vyšší zástupca vedúcich
subjektov ITD alebo IADP;
b)      zástupcu každého hlavného partnera ITD
alebo IADP;
c)      jedného alebo viac zástupcov programovej
kancelárie určených výkonným riaditeľom.
3.           Zasadnutia
Každý riadiaci výbor zasadá najmenej každé tri
mesiace. Mimoriadne zasadnutia sa zvolávajú na žiadosť predsedu alebo na
žiadosť výkonného riaditeľa.
Zástupca Komisie sa môže zúčastniť ako
pozorovateľ.
Na zasadnutia sa môžu sa prizvať iní
členovia zainteresovaní na výsledkoch ITD alebo IADP.
4.           Úlohy:
Každý riadiaci výbor zodpovedá za:
a)      usmerňovanie a sledovanie
technických funkcií svojich ITD a IADP a rozhodovanie v mene
spoločného podniku Čisté nebo 2 o technických otázkach, ktoré sú
špecifické pre príslušný ITD alebo IADP v súlade s dohodou alebo
rozhodnutím o grante;
b)      podávanie správ výkonnému
riaditeľovi na základe ukazovateľov vykazovania stanovených
spoločným podnikom Čisté nebo 2;
c)      poskytovanie všetkých potrebných údajov
technologickému hodnotiteľovi vo formáte dohodnutom s ním, ktorý ich
posúdi, a to na základe náležitostí a podmienok mandátu, ktorý mu udelila
správna rada;
d)      zostavenie podrobných ročných
vykonávacích plánov pre ITD/IADP v súlade s plánom práce;
e)      navrhovanie obsahu výziev na predkladanie
návrhov;
f)       poskytovanie poradenstva k obsahu
výziev na predkladanie ponúk, ktoré má vyhlásiť spoločný
podnik spoločne a v spolupráci a s príslušnými
členmi;
g)      stanovenie poradia pri rotácii zástupcov
hlavných partnerov v správnej rade. Rozhodnutie o tomto bode prijímajú len
zástupcovia hlavných partnerov. Zástupcovia vedúcich subjektov nemajú právo
hlasovať;
h)      riešenie sporov v ITD/IADP;
i)       návrhy zmien rozdelenia
rozpočtových prostriedkov v rámci jeho ITD/IADP predkladané výkonnému
riaditeľovi.
5.           Rokovací poriadok
Každý riadiaci výbor prijíma svoj rokovací
poriadok na základe vzorového rokovacieho poriadku spoločného pre všetky
riadiace výbory.
12 – Technologický hodnotiteľ
1.           Nezávislý technologický
hodnotiteľ ako prierezová činnosť existuje po celú dobu trvania
spoločného podniku Čisté nebo 2.
Technologický hodnotiteľ má tieto úlohy:
a)      monitorovať a posudzovať
vplyv technologických výsledkov na životné prostredie
a spoločnosť, vyplývajúci z jednotlivých ITD a IADP,
vo všetkých činnostiach Čistého neba, najmä kvantifikovať
očakávané zníženie celkového hluku a emisií skleníkových plynov
a znečisťujúcich látok produkovaných odvetvím letectva
v budúcich scenároch v porovnaní so základnými scenármi;
b)      poskytovať spätnú väzbu pre ITD
a IADP, aby bola možná optimalizácia ich výkonnosti v porovnaní
s ich príslušnými zámermi a cieľmi;
c)      prostredníctvom výkonného riaditeľa
zabezpečovať vstupy pre správnu radu týkajúce sa vplyvu na životné
prostredie a spoločnosť vo všetkých činnostiach
Čistého neba, aby správna rada mohla prijať všetky opatrenia potrebné
na optimalizáciu prínosov všetkých programov Čistého neba v porovnaní
so zámermi a cieľmi príslušných programov na vysokej úrovni;
d)      prostredníctvom členov, výkonného
riaditeľa a iných orgánov spoločného podniku poskytovať
pravidelné informácie o vplyve technologických výsledkov ITD a IADP.
2.           Riadiacemu orgánu
technologického hodnotiteľa predsedá výkonný riaditeľ. Jeho zloženie
a rokovací poriadok prijíma riadiaci orgán na základe návrhu výkonného
riaditeľa.
13 – Vedecký výbor
1.           Vedecký výbor sa skladá
najviac z 12 členov. Zvolí si predsedu spomedzi svojich členov.
2.           Členovia predstavujú
vyvážené zastúpenie odborníkov svetového formátu z akademického
prostredia, priemyslu a regulačných orgánov. Členovia vedeckého
výboru musia ako kolektív disponovať nevyhnutnými vedeckými
spôsobilosťami a odbornými znalosťami, ktoré sa týkajú celej danej
technickej oblasti a sú potrebné na vypracúvanie strategických vedeckých
odporúčaní týkajúcich sa spoločného podniku Čisté nebo 2.
3.           Správna rada ustanoví pre
zloženie vedeckého výboru kritériá a výberový proces a vymenúva jeho
členov. Správna rada zohľadňuje potenciálnych kandidátov
navrhnutých skupinou zástupcov členských štátov.
4.           Vedecký výbor plní tieto
úlohy:
a)      poskytuje poradenstvo o vedeckých
prioritách, ktoré sa majú riešiť v plánoch práce;
b)      poskytuje poradenstvo o dosiahnutých
vedeckých úspechoch opísaných vo výročnej správe o činnosti.
5.           Vedecký výbor zasadá najmenej
raz ročne. Zasadnutia zvoláva jeho predseda.
6.           Vedecký výbor môže so
súhlasom svojho predsedu prizvať na svoje zasadnutia aj iné osoby.
7.           Vedecký výbor prijme svoj
rokovací poriadok.
14 – Skupina zástupcov štátov
1.           Skupina zástupcov štátov sa
skladá z jedného zástupcu každého členského štátu a každej krajiny
pridruženej k rámcovému programu Horizont 2020. Zvolí si predsedu spomedzi
svojich členov.
2.           Skupina zástupcov štátov sa
schádza najmenej raz do roka. Zasadnutia zvoláva jej predseda. Na jej
zasadnutiach sa zúčastňuje výkonný riaditeľ a predseda
správnej rady alebo ich zástupcovia.
Predseda skupiny zástupcov štátov môže
prizvať na zasadnutia iné osoby ako pozorovateľov, najmä zástupcov
regionálnych orgánov Únie a zástupcov združení malých a stredných
podnikov.
3.           Skupina zástupcov štátov
najmä skúma informácie a poskytuje stanoviská k týmto témam:
a)      pokrok v plnení programu spoločného
podniku Čisté nebo 2 a dosahovaní jeho cieľov;
b)      aktualizácia strategického zamerania;
c)      prepojenie s rámcovým programom Horizont
2020;
d)      plány práce;
e)      zapojenie malých a stredných
podnikov.
4.           Skupina zástupcov štátov
poskytuje spoločnému podniku Čisté nebo 2 tiež informácie
a funguje ako spojovací medzičlánok s ním v týchto
otázkach:
a)      stav príslušných národných alebo
regionálnych výskumných a inovačných programov a určenie
potenciálnych oblastí spolupráce vrátane zavádzania leteckých technológií;
b)      špecifické opatrenia prijímané na
národnej alebo regionálnej úrovni týkajúce sa šírenia, vyhradených odborných
seminárov a komunikačných činností.
5.           Skupina zástupcov štátov môže
z vlastnej iniciatívy vydať odporúčania pre spoločný podnik
Čisté nebo 2 o technických, riadiacich a finančných
otázkach, najmä ak sa dotýkajú národných a regionálnych záujmov.
Spoločný podnik Čisté nebo 2 informuje
skupinu zástupcov štátov o všetkých následných opatreniach prijatých na
základe týchto odporúčaní.
6.           Skupina zástupcov štátov
prijme svoj rokovací poriadok.
15 – Zdroje financovania
1.           Spoločný podnik
Čisté nebo 2 spoločne financuje Únia a súkromní členovia a
ich pridružené subjekty prostredníctvom finančných príspevkov hradených
v splátkach a príspevkov v podobe nákladov, ktoré im vznikli pri
vykonávaní nepriamych akcií, a ktoré nehradí spoločný podnik
Čisté nebo 2.
2.           Administratívne náklady
spoločného podniku Čisté nebo 2 neprekročia 80 miliónov EUR
a hradia sa z finančných príspevkov rovnako rozdelených každý
rok medzi Úniu a súkromných členov spoločného podniku Čisté
nebo 2. Ak sa časť príspevku na administratívne náklady
nevyužije, môže sa dať k dispozícii na pokrytie prevádzkových
nákladov spoločného podniku Čisté nebo 2.
3.           Prevádzkové náklady
spoločného podniku Čisté nebo 2 sa kryjú prostredníctvom:
a)      finančného príspevku Únie;
b)      nepeňažných príspevkov členov,
okrem Únie, a ich pridružených subjektov, ktoré predstavujú náklady, ktoré
im vznikli pri vykonávaní nepriamych akcií, po odpočítaní príspevku
spoločného podniku Čisté nebo 2 a každého iného príspevku Únie na
tieto náklady.
4.           Zdroje spoločného
podniku Čisté nebo 2 zahrnuté do jeho rozpočtu sa skladajú
z týchto príspevkov:
a)      finančné príspevky členov na
administratívne náklady;
b)      finančný príspevok Únie na
prevádzkové náklady;
c)      každý príjem generovaný spoločným
podnikom Čisté nebo 2;
d)      všetky ostatné finančné príspevky,
zdroje a príjmy.
Všetky úroky z príspevkov platených do
spoločného podniku Čisté nebo 2 jeho členmi sa považujú za jeho
príjem.
5.           Všetky zdroje
a činnosti spoločného podniku Čisté nebo 2 sa musia
vynakladať na ciele stanovené v článku 2 tohto nariadenia.
6.           Spoločný podnik
Čisté nebo 2 vlastní všetky aktíva, ktoré vytvorí, alebo ktoré sa naň
previedli na účely plnenia jeho cieľov stanovených v článku 2
tohto nariadenia.
7.           Okrem prípadu likvidácie
spoločného podniku Čisté nebo 2 podľa klauzuly 24 sa žiadny
prebytok príjmov nad výdavkami jeho členom nevypláca.
16 – Rozdelenie príspevku Únie
1.           Príspevok Únie vyčlenený
na prevádzkové náklady sa pridelí takto:
a)      maximálne 40 % celkových finančných
prostriedkov Únie sa pridelí vedúcim subjektom a ich zúčastneným
pridruženým subjektom;
b)      maximálne 30 % celkových finančných
prostriedkov Únie sa pridelí hlavným partnerom a ich zúčastneným
pridruženým subjektom;
c)      minimálne 30 % celkových finančných
prostriedkov Únie sa pridelí na výzvy na predkladanie návrhov a výzvy na
predkladanie ponúk. Mimoriadna pozornosť sa venuje zabezpečeniu
dostatočnej účasti MSP.
2.           Finančné prostriedky
podľa odseku 1 sa pridelia po vyhodnotení návrhov nezávislými odborníkmi.
3.           Orientačné rozdelenie
prostriedkov z príspevku Únie medzi ITD/IADP/TA je uvedené v prílohe
III k tomuto nariadeniu.
17 – Finančné záväzky
1.           Finančné záväzky
spoločného podniku Čisté nebo 2 nesmú prekročiť sumu
finančných zdrojov, ktoré sú k dispozícii v rozpočte, alebo
ktoré preň vyčlenili jeho členovia.
2.           Rozpočtové záväzky sa
môžu rozdeliť na ročné splátky. Komisia a spoločný podnik
Čisté nebo 2 prijímajú záväzok vo forme ročných splátok berúc do
úvahy pokrok v realizácii akcií, ktorým sa poskytuje finančná pomoc, odhadované
potreby a dostupné rozpočtové prostriedky.
Orientačný časový plán pre záväzok
jednotlivých ročných splátok sa oznámi príslušným príjemcom
finančných prostriedkov Únie.
18 – Rozpočtový rok
Rozpočtový rok trvá od 1. januára do 31.
decembra.
19 – Prevádzkové a finančné
plánovanie
1.           Výkonný riaditeľ
predkladá správnej rade na prijatie návrh viacročného alebo ročného
plánu práce, ktorý zahŕňa podrobný plán výskumných
a inovačných činností, administratívnych činností
a odhady zodpovedajúcich výdavkov. Návrh plánu práce obsahuje aj
odhadovanú výšku príspevkov platených podľa klauzuly 15 ods. 3 písm. b).
2.           Plán práce sa musí
prijať do konca roka, ktorý predchádza vykonávaniu plánu. Plán práce sa
sprístupní pre verejnosť.
3.           Výkonný riaditeľ
pripraví návrh ročného rozpočtu na ďalší rok a predloží ho
správnej rade na prijatie.
4.           Ročný rozpočet na
konkrétny rok prijíma správna rada na konci predchádzajúceho roka.
5.           Ročný rozpočet sa
upraví, aby sa zohľadnila výška príspevku Únie stanovená v jej
rozpočte.
20 – Prevádzkové a finančné
výkazníctvo
1.           Výkonný riaditeľ každý
rok podáva správnej rade správu o plnení svojich povinností v súlade
s rozpočtovými pravidlami spoločného podniku Čisté nebo 2.
Výkonný riaditeľ do 15. februára každého roku
predloží správnej rade na schválenie výročnú správu o činnosti
týkajúcu sa pokroku, ktorý dosiahol spoločný podnik Čisté nebo 2
v predchádzajúcom kalendárnom roku, najmä pokiaľ ide o plán
práce. Uvedená správa obsahuje okrem iného informácie o týchto otázkach:
a)      výskumné, inovačné a iné
vykonávané akcie a zodpovedajúce výdavky;
b)      predložené opatrenia s rozdelením
podľa druhu účastníkov vrátane MSP a podľa krajín;
c)      akcie vybrané na financovanie s
rozdelením podľa druhu účastníkov vrátane MSP a podľa
krajín a s uvedením príspevku spoločného podniku Čisté nebo
2 pre jednotlivých účastníkov a akcie.
2.           Výročná správa
o činnosti sa sprístupní verejnosti po jej schválení správnou radou.
3.           Spoločný podnik
Čisté nebo 2 predloží Komisii každý rok správu v súlade
s článkom 60 ods. 5 nariadenia (EÚ, Euratom) č. 966/2012.
4.           Účty spoločného
podniku Čisté nebo 2 preskúma nezávislý audítorský orgán podľa
ustanovení článku 60 ods. 5 nariadenia (EÚ, Euratom) č. 966/2012.
Účty spoločného podniku Čisté nebo
2 nepodliehajú preskúmaniu Dvora audítorov.
21 – Vnútorný audit
Vnútorný audítor Komisie vykonáva vo
vzťahu k spoločnému podniku Čisté nebo 2 také isté právomoci aké
vykonáva vo vzťahu ku Komisii.
22 – Zodpovednosť členov a
poistenie
1.           Finančné ručenie
členov za dlhy spoločného podniku Čisté nebo 2 je obmedzené ich
príspevkami, ktoré už vynaložili na administratívne náklady.
2.           Spoločný podnik
Čisté nebo 2 uzavrie a udržiava vhodné poistenie.
23 – Konflikt záujmov
1.           Spoločný podnik
Čisté nebo 2 a jeho orgány a pracovníci sa pri výkone svojich
činností vyhýbajú akémukoľvek konfliktu záujmov.
2.           Správna rada môže prijať
pravidlá na zamedzenie konfliktom záujmov a ich zvládanie platné pre jeho
členov, orgány a pracovníkov. V týchto pravidlách sa
zabezpečí, aby sa zástupcovia členov v správnej rade vyhýbali
konfliktu záujmov.
24 – Likvidácia
1.           Na konci obdobia stanoveného
v článku 1 tohto nariadenia sa spoločný podnik Čisté
nebo 2 zlikviduje.
2.           Postup likvidácie sa
začne automaticky, keď Komisia alebo všetci súkromní členovia
ukončia svoje členstvo v spoločnom podniku Čisté nebo
2.
3.           Na účel vykonania
likvidácie spoločného podniku Čisté nebo 2 vymenuje správna rada
jedného alebo viacerých likvidátorov, ktorí budú dodržiavať rozhodnutia
správnej rady.
4.           Počas likvidácie
spoločného podniku Čisté nebo 2 sa jeho aktíva použijú na pokrytie
jeho záväzkov a výdavkov spojených s likvidáciou. V čase
likvidácie sa každý prebytok rozdelí medzi členov úmerne ich
finančnému príspevku do spoločného podniku Čisté nebo 2.
Každý takýto prebytok pridelený Únii sa vráti do jej rozpočtu.
5.           Na zabezpečenie
primeraného riadenia každej dohody, ktorú uzatvoril alebo rozhodnutia, ktoré
prijal spoločný podnik Čisté nebo 2, ako aj každej verejnej zákazky
s dlhším trvaním, než je trvanie spoločného podniku Čisté nebo 2,
sa prijme postup ad hoc.
PRÍLOHA II
Súkromní členovia spoločného podniku Čisté nebo 2
4.           VEDÚCE SUBJEKTY
1.           AgustaWestland SpA a
AgustaWestland Limited
2.           Airbus SAS
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA
7.           Eurocopter SAS
8.           Evektor
9.           Fraunhofer Gesellschaft zur
Förderung der angewandten Forschung e.V
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc.
14.         SAAB AB
15.         Safran SA
16.         Thales Avionics SAS
5.           PRIDRUŽENÍ ČLENOVIA
Zoznam pridružených členov
spoločného podniku Čisté nebo podľa nariadenia (ES) č.
71/2008, ktorí sú aj členmi spoločného podniku Čisté nebo 2
podľa tohto nariadenia, a to do dokončenia ich akcií
začatých na základe nariadenia (ES) 71/2008[23].
1.           Fiber Optic Sensors and
Sensing Syst. (FOS&S)
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG
8.           University of Applied
Sciences NW Switzerland (FHNW)
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH
13.         HADEG Recycling GmbH
14.         MTU Aero Engines
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering
18.         ITP
19.         EADS France
20.         ONERA
21.         Zodiac ECE
22.         Zodiac Intertechnique
23.         Zodiac Aerazur
24.         HAI
25.         IAI
26.         Aerosoft
27.         Avio
28.         CIRA
29.         CSM
30.         DEMA
31.         FOX BIT
32.         IMAST
33.         Piaggio Aero Industries
34.         Politecnico di Torino
35.         Universita degli Studi Di
Napoli “Federico II” Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna
39.         Università degli Studi di Pisa
40.         ATR
41.         ELSIS
42.         University of Malta
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V.[24]
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Cranfield University
67.         QinetiQ
68.         University of Nottingham
PRÍLOHA III
Orientačné
rozdelenie príspevku Únie na ITD/IADP/TA
   || 100 %
 IADP ||
 Veľké lietadlá pre dopravu osôb || 32 %
 Regionálne lietadlá || 6 %
 Vrtuľníky || 12 %
 ITD ||
 Konštrukcie lietadiel || 19 %
 Motory || 17 %
 Systémy || 14 %
 Prierezové činnosti ||
 Technologický hodnotiteľ || 1 % z vyššie uvedených hodnôt IADP/ITD
 Prierezová činnosť Ekologický dizajn || 2 % z vyššie uvedených hodnôt IADP/ITD
 Prierezová činnosť Letecká doprava s ľahkými lietadlami || 3 % z vyššie uvedených hodnôt IADP/ITD
LEGISLATÍVNY FINANČNÝ
VÝKAZ
1.           RÁMEC NÁVRHU/INICIATÍVY
              1.1.    Názov návrhu/iniciatívy
              1.2.    Príslušné
oblasti politiky v rámci ABM/ABB
              1.3.    Druh
návrhu/iniciatívy
              1.4.    Ciele

              1.5.    Dôvody
návrhu/iniciatívy
              1.6.    Trvanie
a finančný vplyv akcie
              1.7.    Plánovaný
spôsob hospodárenia
2.           OPATRENIA V OBLASTI RIADENIA
              2.1.    Opatrenia
týkajúce sa kontroly a predkladania správ
              2.2.    Systém
riadenia a kontroly
              2.3.    Opatrenia
na predchádzanie podvodom a nezrovnalostiam
3.           ODHADOVANÝ FINANČNÝ VPLYV
NÁVRHU/INICIATÍVY
              3.1.    Príslušné
okruhy viacročného finančného rámca a rozpočtové riadky výdavkov

              3.2.    Odhadovaný
vplyv na výdavky
              3.2.1. Zhrnutie
odhadovaného vplyvu na výdavky
              3.2.2. Odhadovaný vplyv na
rozpočtové prostriedky spoločného podniku Čisté nebo 2
              3.2.3. Odhadovaný vplyv na
ľudské zdroje spoločného podniku Čisté nebo 2
              3.2.4. Súlad s platným
viacročným finančným rámcom
              3.2.5. Účasť
tretích strán na financovaní
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY
1.1.        Názov návrhu/iniciatívy
Návrh
nariadenia Rady o spoločnom podniku Čisté nebo 2.
1.2.        Príslušné oblasti politiky v
rámci ABM/ABB[28]
Oblasť
politiky: 08 Výskum a inovácie
Činnosť:
Horizont 2020
1.3.        Druh návrhu/iniciatívy
¨ Návrh/iniciatíva sa týka nového opatrenia
¨ Návrh/iniciatíva sa týka novej akcie, ktorá nadväzuje na pilotný
projekt/prípravnú akciu[29]
X Návrh/iniciatíva sa
týka predĺženia trvania existujúcej akcie
¨ Návrh/iniciatíva sa týka akcie presmerovanej na novú akciu
1.4.        Ciele
1.4.1.     Viacročné strategické
ciele Komisie, ktoré sú predmetom návrhu/iniciatívy
Hlavným
dôvodom je potreba zvýšiť konkurencieschopnosť a environmentálnu
účinnosť európskych leteckých technológií v súlade
s cieľmi stratégie Európa 2020, bielej knihy o doprave
a záväzku programu Horizont 2020.
1.4.2.     Konkrétne ciele a príslušné
činnosti v rámci ABM/ABB
Konkrétne ciele
Spoločný
podnik Čisté nebo 2 má tieto ciele:
1.       Prispieť
k dokončeniu výskumných činnosti začatých podľa
nariadenia (ES) č. 71/2008 a k vykonávaniu nariadenia Európskeho
parlamentu a Rady (EÚ) č. .../2013 z... 2013, ktorým sa
ustanovuje rámcový program Horizont 2020, a najmä k záväzku inteligentnej,
ekologickej a integrovanej dopravy na základe piliera „Spoločenské
výzvy“... rozhodnutia Rady (EÚ) č. .../2013/EÚ [z .... 2013, ktorým sa
stanovuje špecifický program Horizont 2020].
2.       Prispieť
k cieľom spoločnej technologickej iniciatívy Čisté nebo 2,
najmä integrovať a predvádzať technológie a potvrdiť
platnosť technológií, ktoré sú spôsobilé:
a)       zvýšiť
účinnosť leteckého paliva a znížiť tým emisie CO2
o 20 až 30 % v porovnaní s najmodernejšími lietadlami uvádzanými
do prevádzky od roku 2014;
b)       znížiť
emisie NOx a emisie hluku o 20 až 30 % v porovnaní
s najmodernejšími lietadlami uvádzanými do prevádzky od roku 2014.
Malo
by sa to dosiahnuť do roku 2024.
Príslušné činnosti v rámci ABM/ABB
Hlava:
08 Výskum a inovácie
1.4.3.     Očakávané výsledky a
vplyv
Uveďte, aký vplyv
by mal mať návrh/iniciatíva na príjemcov/cieľové skupiny.
Zainteresované
strany letectva budú môcť spolupracovať , vyvíjať kladný vplyv
na životné prostredie a zvýšiť rozvoj trhu.
Letecký
priemysel zvýši svoju konkurencieschopnosť. Iniciatíva vytvorí náležitú
dynamiku pre stabilný rast z hľadiska spoločenských prínosov
a hospodárskeho rastu. Zabezpečí kontinuitu programu Čisté nebo
1, ktorý má skončiť v roku 2017.
Predpokladaný
rozpočet na Čisté nebo 2 (CS2) bude doplnený vyššími súkromnými
investíciami do výskumu a bude pôsobiť ako katalyzátor pre
značné investície do novej generácie ekologických lietadiel, motorov
a systémov.
1.4.4.     Ukazovatele výsledkov a vplyvu

Uveďte
ukazovatele, pomocou ktorých je možné sledovať realizáciu
návrhu/iniciatívy.
Monitorovanie
a hodnotenie pokroku spoločného podniku Čisté nebo 2 budú
vykonávať externé, ako aj interné subjekty.
Monitorovanie
vnútorného pokroku vykoná najprv programová kancelária spoločného podniku.
Druhú úroveň odborných preskúmaní uskutoční každý rok spoločný
podnik spolu s nezávislými externými odborníkmi. Vedecký výbor bude okrem
toho analyzovať výsledky a poskytovať svoje stanovisko.
Monitorovanie
pokroku sa bude vykonávať s použitím presne vymedzeného súboru
hlavných ukazovateľov výkonnosti týkajúcich sa technických, riadiacich
a finančných otázok, ako je napríklad plnenie rozpočtu,
počet uplatnených nárokov na nápravu, lehoty platieb, čas potrebný na
udelenie grantu atď.
Pokiaľ
ide o súčasný program Čisté nebo, dôležitým nástrojom na meranie
vplyvu bude technologický hodnotiteľ.
Externé
hodnotenie celého programu bude organizovať Európska komisia a budú
ho vykonávať nezávislí odborníci.
1.5.        Dôvody návrhu/iniciatívy
1.5.1.     Potreby, ktoré sa majú
uspokojiť v krátkodobom alebo dlhodobom horizonte
Je
potrebný plný záväzok všetkých strán. Súkromní členovia, ktorí navrhli
CS2, už podpísali vyhlásenie o zámere.
1.5.2.     Prínos zapojenia EÚ
Technické
schopnosti v letectve sú vysoko špecializované, doplnkové
a geograficky rozdelené po celej Európe. Miera a rozsah programu
výskumu pre environmentálne vylepšenie lietadiel preto prekračuje rámec a
kapacitu jednotlivých národných štátov, pokiaľ ide o finančný
záväzok, ako aj zapojenú výskumnú kapacitu.
Vnútroštátne
programy nemôžu plne riešiť hlavné technické úlohy z dôvodu
celoeurópskej povahy leteckého priemyslu. Len rozsiahly program s dobre
štruktúrovaným a účelovo zameraným výskumným programom je schopný
stimulovať potrebný výrazný technický pokrok.
1.5.3.     Poznatky získané
z podobných skúseností v minulosti
Spoločný
podnik Čisté nebo bol založený v roku 2007 ako reakcia na potrebu
znížiť vplyv rastúcej leteckej dopravy na životné prostredie. Bola
určená jednoznačná potreba znížiť emisie lietadiel. Výskumný
program Čisté nebo 1 sa zameriava na tieto ciele s termínom do roku 2017.
V súčasnej dobe technologické zlepšenia vykazujú zníženie emisií CO2
o 20 %.
Spoločný
podnik Čisté nebo bol úspešný v získaní širokej účasti všetkých
hlavných zainteresovaných strán na vysokej úrovni vrátane veľkého
počtu malých a stredných podnikov. Spoločný podnik Čisté
nebo od svojho založenia úspešne stimuluje rozvoj smerujúci k strategickým
environmentálnym cieľom.
1.5.4.     Súlad a možná synergia
s inými príslušnými nástrojmi
Pokiaľ
ide o súlad s programami členských štátov, Čisté nebo 2
umožňuje stabilnú účasť vzhľadom na jeho dlhodobý charakter,
pevný záväzok odvetvia, a pretože členské štáty sú priamo zapojené
prostredníctvom skupiny zástupcov štátov, ktorá slúži ako prostredník
na výmenu informácií. Okrem toho účasť odvetvových, národných
a regionálnych zástupcov na vymedzení programu zabezpečuje maximálnu
úroveň synergie prostredníctvom spätnej väzby, ktorú budú poskytovať
svojim národným a regionálnym orgánom. Kľúčová úloha, ktorú má
podľa očakávaní zohrať Čisté nebo 2, povedie k informovanosti
o podporných programoch na vnútroštátnej úrovni a úrovni EÚ, ak nie k
čiastočnej zmene ich zamerania.
1.6.        Trvanie a finančný vplyv
akcie
X Návrh/iniciatíva
s obmedzeným trvaním
–
X  Návrh/iniciatíva
v účinnosti od 1. januára 2014 do 31. decembra 2024
–
X  Finančný vplyv
od roku 2014 do roku 2020 na viazané rozpočtové prostriedky
–
X  Finančný vplyv
od roku 2014 do roku 2024 na platobné rozpočtové prostriedky
¨ Návrh/iniciatíva s neobmedzeným trvaním
–
Počiatočná fáza vykonávania bude
trvať od RRRR do RRRR,
–
a potom bude vykonávanie postupovať v plnom
rozsahu.
1.7.        Plánovaný spôsob hospodárenia[30]
¨ Priame riadenie
Komisiou prostredníctvom:
–
¨  výkonných agentúr
–
¨ Spoločné riadenie s členskými štátmi:
–
X nepriame riadenie prostredníctvom
zverenia úloh súvisiacich s plnením rozpočtu:
–
     ¨         medzinárodným organizáciám a ich agentúram (uveďte);
–
¨  Európskemu investičnému fondu a Európskej investičnej
banke;
–
X  orgánom uvedeným
v článku 209 nariadenia o rozpočtových pravidlách;
–
     ¨         verejnoprávnym subjektom;
–
¨  súkromnoprávnym subjektom povereným vykonávaním verejnej služby,
pokiaľ tieto subjekty poskytujú dostatočné finančné záruky;
–
¨  súkromnoprávnym subjektom spravovaným právom členského štátu,
ktoré sú poverené vykonávaním verejno-súkromného partnerstva a ktoré poskytujú
dostatočné finančné záruky;
–
¨ osobám povereným vykonávaním osobitných akcií v oblasti spoločnej
zahraničnej a bezpečnostnej politiky podľa hlavy V Zmluvy o
EÚ a určeným v príslušnom základnom akte.
Poznámky:
Neuplatňujú
sa
2.           OPATRENIA V OBLASTI RIADENIA
2.1.        Opatrenia týkajúce sa
kontroly a predkladania správ
Uveďte
časový interval a podmienky, ktoré sa vzťahujú na tieto
opatrenia..
Spoločný
podnik Čisté nebo 2 ako orgán Únie bude podliehať kontrole
vykonávanej styčnými kontaktmi a v súlade s klauzulami 6
a 20 štatútu.
Spoločný
podnik Čisté nebo 2, ako subjekt verejno-súkromného partnerstva EÚ
podľa článku 209 nariadenia o rozpočtových pravidlách,
podlieha prísnym pravidlám kontroly.
Kontrola
sa vykonáva prostredníctvom:
-
dohľadu správnej rady;
-
strednodobých a konečných hodnotení externými odborníkmi (každé 3
roky a na konci programu, pod dohľadom Komisie).
2.2.        Systém riadenia a kontroly
2.2.1.     Rámec vnútornej kontroly
Komisia
prostredníctvom delegovaného povoľujúceho úradníka zabezpečí, aby
pravidlá platné pre spoločný podnik Čisté nebo 2 boli plne
v súlade s požiadavkami článku 60 a článku 61
nariadenia o rozpočtových pravidlách. Opatreniami týkajúcimi sa
kontroly vrátane členstva v správnej rade spoločného podniku
Čisté nebo 2 a opatreniami na predkladanie správ sa zabezpečí
zodpovednosť útvarov Komisie voči kolégiu, ako aj rozpočtovému
orgánu.
Rámec
vnútornej kontroly spoločného podniku Čisté nebo 2 je založený na:
-
plnení noriem vnútornej kontroly, ktoré poskytujú najmenej rovnaké záruky ako
normy Komisie;
-
postupoch pre výber najlepších projektov pomocou nezávislého hodnotenia
a pre ich prevedenie do právnych nástrojov;
-
riadení projektov a zmlúv po celú dobu trvania každého projektu
-
100 % kontrolách nárokov ex-ante vrátane získania audítorských osvedčení
a certifikácie metódy výpočtu nákladov ex-ante;
-
auditoch vzorky nárokov ex post ako súčasti auditov programu Horizont 2020
ex-post;
-
vedeckom hodnotení výsledkov projektu.
Boli
stanovené rôzne opatrenia na zmiernenie rizika spojeného s konfliktom
záujmov v rámci spoločného podniku Čisté nebo 2, najmä rovnaký
počet hlasov pre Komisiu a priemyselných partnerov v správnej
rade, výber riaditeľa správnou radou na základe návrhu Komisie,
nezávislosť pracovníkov, hodnotenia nezávislými odborníkmi na základe
uverejnených kritérií výberu spolu s mechanizmami odvolania a úplné
vyhlásenia o akýchkoľvek záujmoch. Stanovenie etických
a organizačných hodnôt bude jednou z kľúčových úloh
spoločného podniku, ktoré bude monitorovať Komisia.
2.2.2      Náklady a prínosy kontrol
Vnútorný
audítor Komisie vykonáva vo vzťahu k spoločnému podniku také
isté právomoci aké vykonáva vo vzťahu ku Komisii. Okrem toho sa správna
rada môže podľa potreby postarať o zriadenie útvaru vnútorného auditu
spoločného podniku.
Výkonný
riaditeľ spoločného podniku Čisté nebo 2, ako schvaľujúci
úradník, bude musieť zaviesť nákladovo efektívny systém vnútornej
kontroly a riadenia. Bude musieť Komisii podávať správy
o prijatom rámci vnútorných kontrol.
Komisia
bude monitorovať riziko nedodržiavania pravidiel prostredníctvom systému
predkladania správ, ktorý vytvorí, ako aj sledovania výsledkov následných
auditov (ex post) týkajúcich sa príjemcov finančných prostriedkov EÚ od
spoločného podniku Čisté nebo 2 ako súčasť následných
auditov (ex post) zahŕňajúcich celý program Horizont 2020.
Stanovený
kontrolný systém bude musieť zohľadniť silný pocit medzi
príjemcami finančných prostriedkov EÚ, ako aj medzi legislatívnymi
orgánmi, že záťaž v súvislosti s kontrolou, pri ktorej sa musí
dodržať limit chybovosti 2 %, začala byť príliš veľká.
Vyvoláva to riziko zníženia príťažlivosti výskumného programu Únie
a tým je negatívne ovplyvnený aj výskum a inovácie Únie.
V
záveroch Európskej rady zo 4. februára 2011 sa uvádza: „Je mimoriadne dôležité,
aby sa nástroje EÚ určené na podporu výskumu, vývoja a inovácie
zjednodušili s cieľom podporiť ich využitie najlepšími vedeckými
pracovníkmi a najinovačnejšími podnikmi, a to predovšetkým
prostredníctvom dohody medzi príslušnými inštitúciami o novej rovnováhe,
pokiaľ ide o vzťah medzi dôverou a kontrolou a medzi podstupovaním
rizika a vyhýbaním sa riziku“ (pozri EUCO 2/1/11 REV 1, Brusel, 8. marca 2011).
Európsky
parlament vo svojom uznesení z 11. novembra 2010 (P7_TA(2010)0401)
o zjednodušení realizácie rámcových programov pre výskum výslovne
podporuje vyššie riziko chýb pri financovaní výskumu a „vyjadruje znepokojenie
nad skutočnosťou, že súčasný systém a postup manažmentu 7. RP sú
nadmerne zamerané na kontrolu, čo vedie k plytvaniu so zdrojmi,
menšiemu zapájaniu a menej príťažlivým výskumným oblastiam; so znepokojením
konštatuje, že súčasný systém manažmentu s tzv. „nulovou toleranciou
rizika“ sa javí ako systém, ktorý sa skôr vyhýba riziku, namiesto toho, aby ho
riadil.”
Medzi
zainteresovanými stranami a inštitúciami preto panuje všeobecný názor, že
by sa mala posúdiť celá škála cieľov a záujmov, najmä úspech
politiky v oblasti výskumu, medzinárodná konkurencieschopnosť
a vedecká špičková úroveň, a to spolu
s chybovosťou. Súčasne je jednoznačná potreba efektívne
a účinne riadiť rozpočet a predchádzať podvodom a plytvaniu.

Ako
bolo uvedené vyššie, Komisia bude monitorovať riziko nedodržiavania
pravidiel prostredníctvom systému predkladania správ, ktorý vytvorí, ako aj
sledovania výsledkov následných auditov (ex post) týkajúcich sa príjemcov
finančných prostriedkov EÚ od spoločného podniku Čisté nebo
2 ako súčasť následných auditov (ex post) zahŕňajúcich celý
program Horizont 2020.
2.2.3.     Očakávaná úroveň
rizika nedodržiavania pravidiel
Ako
Komisia uviedla v legislatívnom finančnom výkaze programu Horizont
2020, konečným cieľom je aj naďalej dosiahnutie menšej
zostatkovej miery chybovosti než 2 % celkových výdavkov po dobu trvania
programu a na tento účel zaviedla celý rad zjednodušujúcich opatrení.
Musia sa však posúdiť ostatné ciele stanovené vyššie, ako aj náklady na
kontroly.
Pretože
pravidlá účasti v spoločnom podniku Čisté nebo 2 sú
v podstate rovnaké ako pravidlá, ktoré bude používať Komisia,
a vzhľadom na množstvo príjemcov podpory s podobným rizikovým
profilom, ako je rizikový profil Komisie, možno očakávať, že
úroveň chyby bude podobná s tou, ktorú stanovila Komisia pre program
Horizont 2020, t. j. poskytnúť primeranú istotu, že riziko chyby je
počas obdobia viacročných výdavkov v rozsahu 2 – 5 % ročne,
s konečným cieľom dosiahnuť pri uzavretí viacročných
programov mieru reziduálneho rizika so zohľadnením finančného vplyvu
všetkých auditov, nápravných a vymáhacích opatrení, ktorá sa približuje čo
najviac k 2 %.
Pozri
legislatívny finančný výkaz pre program Horizont 2020, pokiaľ ide o
všetky podrobnosti o očakávanej chybovosti v súvislosti s
účastníkmi.
2.3.        Opatrenia na predchádzanie
podvodom a nezrovnalostiam
Komisia
zabezpečí, aby spoločný podnik Čisté nebo 2 uplatňoval
opatrenia na predchádzanie podvodom vo všetkých fázach procesu riadenia.
Návrhy pre program Horizont 2020 sa podrobia zabezpečeniu a ochrane proti
podvodom a posúdeniu ich vplyvu. Navrhnuté opatrenia by celkovo mali mať
kladný vplyv na boj proti podvodom a mali by najmä klásť väčší
dôraz na audit vychádzajúci z rizík a posilnené vedecké hodnotenie a
kontrolu.
Komisia
zaistí, že budú zavedené príslušné opatrenia na zabezpečenie, aby pri
vykonávaní činností podľa tohto nariadenia boli chránené
finančné záujmy Únie prostredníctvom uplatňovania preventívnych
opatrení proti podvodom, korupcii a iným protiprávnym činnostiam, ako aj
pomocou efektívnych kontrol, a v prípade zistenia nezrovnalostí pomocou
vymáhania nenáležite vyplatených súm a prípadne uplatňovania
účinných, primeraných a odrádzajúcich sankcií.
Súčasný
spoločný podnik Čisté nebo 2 už spolupracuje s útvarmi Komisie
v otázkach týkajúcich sa podvodov a nezrovnalostí a Komisia
zabezpečí, aby táto spolupráca pokračovala a aby sa posilnila.
Dvor
audítorov má právomoc vykonávať audit na základe dokumentov a na mieste
u všetkých príjemcov grantov, dodávateľov a subdodávateľov,
ktorí na základe programu dostali finančné prostriedky Únie.
Európsky
úrad pre boj proti podvodom (OLAF) môže vykonávať kontroly
a inšpekcie na mieste u hospodárskych subjektov, ktorých sa priamo alebo
nepriamo dotýka toto financovanie v súlade s postupmi stanovenými
v nariadení (Euratom, ES) č. 2185/96 s cieľom zistiť,
či došlo k podvodu, korupcii alebo inej protiprávnej činnosti,
ktoré sa dotýkajú finančných záujmov Únie v súvislosti s dohodou
o grante alebo rozhodnutím o grante alebo zmluvou týkajúcou sa
financovania zo strany Únie.
3.           ODHADOVANÝ FINANČNÝ VPLYV
NÁVRHU/INICIATÍVY
3.1.        Príslušné okruhy
viacročného finančného rámca a rozpočtové riadky výdavkov
·      Požadované nové rozpočtové riadky Áno
V poradí, v akom za sebou nasledujú okruhy
viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky
 Číslo Okruh 1A – Konkurencieschopnosť pre rast a pracovné miesta || DRP/NRP || krajín EZVO || kandidátskych krajín || tretích krajín || v zmysle článku 18 ods. 1 písm. aa) nariadenia o rozpočtových pravidlách
 1A || 08.020734 (hlavný rozpočtový riadok: 08.020304) || DRP || Áno || Áno || Áno || Áno
3.2.        Odhadovaný vplyv na výdavky
3.2.1.     Zhrnutie odhadovaného vplyvu
na výdavky
v mil. EUR (zaokrúhlené na tri desatinné miesta)
 Okruh viacročného finančného rámca: || Číslo || Okruh: 1A – Konkurencieschopnosť pre rast a pracovné miesta
 Spoločný podnik Čisté nebo 2 ||   ||   || Rok 2014   || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Roky 2021 –2024 || SPOLU
 Hlava 1: Výdavky na zamestnancov || Záväzky || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646
 Platby || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646
 Hlava 2: Infraštruktúra a prevádzkové výdavky || Záväzky || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354
 Platby || (2a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354
 Hlava 3: Prevádzkové výdavky || Záväzky || (3a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1 760,000
 Platby || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1 760,000
 Rozpočtové prostriedky pre spoločný podnik Čisté nebo 2 SPOLU || Záväzky || =1+1a +3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1 800,000
 Platby || =2+2a +3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1 800,000
 Okruh viacročného finančného rámca: || 1A || „Administratívne výdavky“
v mil. EUR (zaokrúhlené na tri desatinné miesta)
   ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 a ďalšie roky || SPOLU
 GR: RTD ||   ||
  Ľudské zdroje || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
  Ostatné administratívne výdavky || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0
 GR RTD SPOLU ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
 Rozpočtové prostriedky OKRUHU 1A viacročného finančného rámca SPOLU || (Záväzky spolu = Platby spolu) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414
v mil. EUR (zaokrúhlené na tri desatinné miesta)
   ||   ||   || Rok 2014   || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 a ďalšie roky ||   SPOLU
 Rozpočtové prostriedky OKRUHU 1 až 5 viacročného finančného rámca SPOLU || Záväzky || 102,432 || 352,703 || 252,778 || 203,678 || 355,226 || 305,404 || 232,193 ||   || 1 804,414
 Platby || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1 804,414
3.2.2.     Odhadovaný vplyv na
rozpočtové prostriedky spoločného podniku
–
¨  Návrh/iniciatíva si nevyžaduje použitie operačných
rozpočtových prostriedkov.
–
X  Návrh/iniciatíva si
vyžaduje použitie operačných rozpočtových prostriedkov, ako je
uvedené v nasledujúcej tabuľke:
Viazané rozpočtové prostriedky v mil. EUR
(zaokrúhlené na tri desatinné miesta)
 Uveďte ciele a výstupy   ò ||   ||   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 a ďalšie roky || SPOLU
 VÝSTUPY ||
 Druh[31]   || Priemerné náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet spolu || Náklady spolu ||
 Plnenie ročného pracovného programu Čistého neba[32] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Granty || Podpísané granty || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1 760,000
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 NÁKLADY SPOLU || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1 760,000
3.2.3.     Odhadovaný vplyv na
ľudské zdroje
3.2.3.1.  Zhrnutie spoločného
podniku Čisté nebo 2
–
X  Návrh/iniciatíva si
nevyžaduje použitie administratívnych rozpočtových prostriedkov.
–
¨  Návrh/iniciatíva si vyžaduje použitie administratívnych rozpočtových
prostriedkov, ako sa uvádza ďalej:
Počty
zamestnancov (počet pracovníkov/ekvivalent plného pracovného úväzku – FTE)[33]
   || Rok 2014[34]   || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 || Rok 2022 || Rok 2023 || Rok 2024
 Úradníci (funkčná skupina AD) ||   ||   ||   ||   ||   ||   ||   ||   ||   ||   ||
 Úradníci (funkčná skupina AST) ||   ||   ||   ||   ||   ||   ||   ||   ||   ||   ||
 Zmluvní zamestnanci || 6 || 6 || 6 || 6 || 6 || 6 || 6 || 5 || 4 || 3 || 2
 Dočasní zamestnanci (funkčná skupina AD) || 27 || 32 || 32 || 32 || 30 || 30 || 30 || 27 || 27 || 27 || 24
 Dočasní zamestnanci (funkčná skupina AST) || 4 || 4 || 4 || 4 || 4 || 4 || 4 || 4 || 3 || 2 || 2
 Vyslaní národní experti ||   ||   ||   ||   ||   ||   ||   ||   ||   ||   ||
 SPOLU || 37 || 42 || 42 || 42 || 40 || 40 || 40 || 36 || 34 || 32 || 28
v mil. EUR
(zaokrúhlené na tri desatinné miesta)
   || Rok 2014[35]   || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 || Rok 2022 || Rok 2023 || Rok 2024
 Úradníci (funkčná skupina AD) ||   ||   ||   ||   ||   ||   ||   ||   ||   ||   ||
 Úradníci (funkčná skupina AST) ||   ||   ||   ||   ||   ||   ||   ||   ||   ||   ||
 Zmluvní zamestnanci || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115
 Dočasní zamestnanci (funkčná skupina AD) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160
 Dočasní zamestnanci (funkčná skupina AST) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263
 Vyslaní národní experti ||   ||   ||   ||   ||   ||   ||   ||   ||   ||   ||
 SPOLU || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538
3.2.3.2.  Odhadované potreby
ľudských zdrojov pre príslušné GR
–
¨  Návrh/iniciatíva si nevyžaduje použitie ľudských zdrojov.
–
X  Návrh/iniciatíva si
vyžaduje použitie ľudských zdrojov, ako je uvedené v nasledujúcej
tabuľke:
Odhad vyjadrený v počtoch
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020*
 ||  Plán pracovných miest (úradníci a dočasní zamestnanci) ||
 XX 01 01 01 (ústredie a zastúpenia Komisie) ||   ||   ||   ||   ||   ||   ||
 XX 01 01 02 (delegácie) ||   ||   ||   ||   ||   ||   ||
 XX 01 05 01 (nepriamy výskum) || 4 || 4 || 4 || 4 || 4 || 4 || 4
 10 01 05 01 (priamy výskum) ||   ||   ||   ||   ||   ||   ||
   ||   ||   ||   ||   ||   ||   ||
 || *O počtoch zamestnancov po roku 2020 sa rozhodne neskôr.    Externí zamestnanci (ekvivalent plného pracovného úväzku: FTE)[38] ||
 XX 01 02 01 (ZZ, VNE, DAZ z „celkového finančného krytia“) ||   ||   ||   ||   ||   ||   ||
 XX 01 02 02 (ZZ, MZ, VNE, DAZ a PED v delegáciách) ||   ||   ||   ||   ||   ||   ||
 XX 01 04 yy[39]   || - ústredie[40] ||   ||   ||   ||   ||   ||   ||
 - delegácie   ||   ||   ||   ||   ||   ||   ||
 XX 01 05 02 (ZZ, VNE, DAZ – nepriamy výskum) || 1 || 1 || 1 || 1 || 1 || 1 || 1
 10 01 05 02 (ZZ, VNE, DAZ – priamy výskum) ||   ||   ||   ||   ||   ||   ||
 Iné rozpočtové riadky (uveďte) ||   ||   ||   ||   ||   ||   ||
 SPOLU || 5 || 5 || 5 || 5 || 5 || 5 || 5
08 predstavuje
príslušnú oblasť politiky alebo rozpočtovú hlavu.
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby budú
doplnené zdrojmi, ktoré sa môžu prideliť riadiacemu GR v rámci ročného
postupu prideľovania zdrojov a v závislosti od rozpočtových
obmedzení.
Opis úloh, ktoré sa
majú vykonať:
 Dočasní zamestnanci || Technické sledovanie pokroku v rámci činností spoločnej technologickej iniciatívy Spojenie so skupinou zástupcov národných štátov, ACARE a Výborom pre dopravný program Pripomienky súvisiace s výzvami na predkladanie návrhov, výberovými konaniami a prijímaním nových členov Vymedzenie postavenia Komisie v správnej rade (hlasovacie práva/právo veta) Účasť na zasadnutiach, zastupovanie Komisie na úrovni správnej rady Organizácia strednodobého a konečného hodnotenia Vykonávanie kontrol/auditov na mieste Správa o pokroku spoločnej technologickej iniciatívy
 Externí zamestnanci || ·         Administratívna podpora a poradenská úloha pre úradných zástupcov
Opis výpočtu nákladov pre ekvivalent
plného pracovného úväzku by sa mal zahrnúť do oddielu 3 prílohy.
Odhadované požiadavky ľudských zdrojov
pre spoločný podnik Čisté nebo 2.[41]
–
¨  Návrh/iniciatíva si nevyžaduje použitie ľudských zdrojov.
–
X  Návrh/iniciatíva si
vyžaduje použitie ľudských zdrojov, ako je uvedené v nasledujúcej
tabuľke:
a)      Odhadované potreby ľudských zdrojov
financovaných z rozpočtových prostriedkov na roky 2014–2020
viacročného finančného rámca.
Odhady sa zaokrúhľujú na celé čísla
(alebo najviac na jedno desatinné miesto)
 ||   || Rok 2014[42] || Rok 2015 || Rok 2016 || Rok 2017 || Rok 2018 || Rok 2019 || Rok 2020 a ďalšie roky
  Plán pracovných miest (dočasní zamestnanci) ||
 ||   ||   ||   ||   ||   ||   ||   ||
 || Spoločný podnik Čisté nebo 2 (subjekt verejno-súkromného partnerstva) ||   ||   ||   ||   ||   ||   ||
 || Dočasní zamestnanci (funkčná skupina AD)   || 10 || 15 || 15 || 15 || 30 || 30 || 30
 || Dočasní zamestnanci (funkčná skupina AST) || 3 || 3 || 3 || 3 || 4 || 4 || 4
 || Spolu || 13 || 18 || 18 || 18 || 34 || 34 || 34
 *Ekvivalent priemerného počtu zamestnancov za rok.    Externí zamestnanci (ekvivalent plného pracovného úväzku: FTE)[43]   ||
 || Spoločný podnik Čisté nebo 2 (subjekt verejno-súkromného partnerstva) ||   ||   ||   ||   ||   ||   ||
 || ZZ funkčná skupina IV || 0 || 0 || 0 || 0 || 3 || 3 || 3
 || ZZ funkčná skupina III || 0 || 0 || 0 || 0 || 3 || 3 || 3
 || ZZ funkčná skupina II || 0 || 0 || 0 || 0 || 0 || 0 || 0
 || ZZ funkčná skupina I || 0 || 0 || 0 || 0 || 0 || 0 || 0
 ||  Zmluvní zamestnanci spolu || 0 || 0 || 0 || 0 || 6 || 6 || 6
 || SPOLU || 13 || 18 || 18 || 18 || 40 || 40 || 40
Opis úloh, ktoré sa
majú vykonať:
 Dočasní zamestnanci || Úlohy, ktoré sa majú vykonávať, sú uvedené v opise pracovných miest viacročného plánu zamestnancov spoločného podniku Čisté nebo 2 (posledná verzia na roky 2013–2015.
 Externí zamestnanci || ·         Podpora a pomoc (administratívna, finančná, technická) pre dočasných zamestnancov.
Opis výpočtu nákladov pre ekvivalent
plného pracovného úväzku by sa mal zahrnúť do oddielu 3 prílohy.
b)      Ľudské zdroje financované
z rozpočtových prostriedkov na roky 2007–2013 viacročného
finančného rámca.[44]

Odhad vyjadrený v počtoch
   || Rok 2014 || Rok 2015 || Rok 2016 || Rok 2017
 ||  Plán pracovných miest (úradníci a dočasní zamestnanci) ||
   ||   ||   ||   ||
 Spoločný podnik Čisté nebo 2 (subjekt verejno-súkromného partnerstva) ||   ||   ||   ||
 Dočasní zamestnanci (funkčná skupina AD) || 17 || 17 || 17 || 17
 Dočasní zamestnanci (funkčná skupina AST) || 1 || 1 || 1 || 1
 ||  Externí zamestnanci (ekvivalent plného pracovného úväzku: FTE)[45]   ||
 Spoločný podnik Čisté nebo 2 (subjekt verejno-súkromného partnerstva) ||   ||   ||   ||
 DZ ||   ||   ||   ||
 ZZ || 6 || 6 || 6 || 6
 VNE ||   ||   ||   ||
 DAZ ||   ||   ||   ||
 SPOLU || 24 || 24 || 24 || 24
c)      Príspevok na bežné náklady pre postupné
vyradenie subjektu verejno-súkromného partnerstva na základe viacročného
finančného rámca na roky 2007–2013
(v EUR)
   || Rok 2014 || Rok 2015 || Rok 2016 || Rok 2017 || Spolu[46]
 Príspevok EÚ v hotovosti || 2 408 093 || 2 408 093 || 3 373 054 || 3 373 054 || 11 562 294
 Príspevok tretích strán v hotovosti || 2 408 093 || 2 408 093 || 3 373 054 || 3 373 054 || 11 562 294
 SPOLU || 4 816 186 || 4 816 186 || 6 746 108 || 6 746 108 || 23 124 588
3.2.4.     Súlad s platným
viacročným finančným rámcom
–
X  Návrh/iniciatíva je
v súlade s platným viacročným finančným rámcom.
–
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
Neuplatňuje
sa
–
¨  Návrh/iniciatíva si vyžaduje, aby sa použil nástroj flexibility,
alebo aby sa uskutočnila revízia viacročného finančného rámca[47].
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
Neuplatňuje
sa
3.2.5.     Účasť tretích strán
na financovaní
–
Návrh/iniciatíva nezahŕňa
spolufinancovanie tretími stranami.
–
X Návrh/iniciatíva
zahŕňa spolufinancovanie, ako je uvedené v nasledujúcej tabuľke:
Rozpočtové prostriedky v mil. EUR (zaokrúhlené na
tri desatinné miesta)
   || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020+ || Spolu
 Súkromní členovia spoločného podniku Čisté nebo – príspevok v hotovosti na administratívne náklady || 1,838 || 2,097 || 2,160 || 3,048 || 4,584 || 4,749 || 21,524 || 40,000
 Súkromní členovia spoločného podniku Čisté nebo – príspevok v hotovosti na prevádzkové náklady* || 0 || 0 || 0 || 0 || 0 || 0 || 0 || 0
 Spolufinancované prostriedky SPOLU || 1,838 || 2,097 || 2,160 || 3,048 || 4,584 || 4,749 || 21,524 || 40,000

Celkový príspevok od členov iných ako Únia je stanovený v článku 4
nariadenia Rady o spoločnom podniku Čisté nebo 2.
3.3.        Odhadovaný vplyv na príjmy
–
X  Návrh/iniciatíva
nemá finančný vplyv na príjmy.
–
¨  Návrh/iniciatíva má finančný vplyv:
–
¨         na vlastné zdroje
–
¨         na rôzne príjmy
v mil. EUR (zaokrúhlené na tri desatinné miesta)
 Rozpočtový riadok príjmov: || Rozpočtové prostriedky, ktoré sú k dispozícii na bežný rozpočtový rok || Vplyv návrhu/iniciatívy[48]
 Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6)
 Článok …. ||   ||   ||   ||   ||   ||   ||   ||
V prípade rôznych
„pripísaných“ príjmov, na ktoré bude mať návrh/iniciatíva vplyv,
uveďte príslušné rozpočtové riadky výdavkov.
Uveďte spôsob
výpočtu vplyvu na príjmy.
[1]               Táto suma je predbežná a bude závisieť od
konečnej sumy pridelenej Generálnemu riaditeľstvu pre výskum a
inováciu v rámci uvedeného záväzku.
[2]               Ú. v. EÚ … [stanovisko EP].
[3]               Ú. v. EÚ … [stanovisko HSV].
[4]               Ú.
v. ES L 412 30.12.2006, s. 1.
[5]               Ú.
v. ES L 400 30.12.2006, s. 86.
[6]               KOM(2010)
2020 v konečnom znení.
[7]               Ú. v. EÚ … [H2020 RP].
[8]               Ú. v. EÚ … [H2020 ŠP].
[9]               Ú. v. EÚ L 30 4.2.2008, s.1–20.
[10]             SEK/2011/1072 v konečnom znení.
[11]             http://www.cleansky.eu/sites/default/files/news/csjuconsultationreview_final.pdf
[12]             Ú.
v. EÚ L 298, 26.10.2012, s. 1.
[13]             Ú.
v. EÚ … [H2020 pravidlá účasti].
[14]             Ú. v. EÚ L 362 31.12.2012, s. 1.
[15]             Ú. v. EÚ L 298, 26.10.2012, s. 1.
[16]             Ú. v. ES 56, 4.3.1968, s. 1.
[17]             Ú. v. ES L 136, 31.5.1999, s. 1.
[18]             Ú. v. ES L 292, 15.11.1996, s. 2 – 5.
[19]             Ú. v. ES L 136, 31.5.1999, s. 15.
[20]             Ú. v. ES L 145, 31.5.2001, s. 43.
[21]             Ú. v. ES L 264, 25.9.2006, s. 13–19.
[22]             Ú.
v. EÚ L 64, 2.3.2007, s. 1.
[23]             Tento
zoznam vychádza z prílohy II nariadenia (ES) č. 71/2008 a je aktualizovaný
na základe existujúcich dohôd o grante podpísaných spoločným podnikom
Čisté nebo.
[24]             Predtým Stork Aerospace.
[25]             Predtým Volvo Aero Norge AS.
[26]             Predtým Volvo Aero Corporation.
[27]             Predtým UMECO Structural Materials
(DERBY) Limited; predtým Advanced
Composites Group (ACG).
[28]             ABM: riadenie podľa činností – ABB: zostavovanie
rozpočtu podľa činností.
[29]             Podľa článku 54 ods. 2 písm. a) alebo b)
nariadenia o rozpočtových pravidlách.
[30]             Podrobnosti o spôsobe riadenia a odkazy na nariadenie o
rozpočtových pravidlách sa nachádzajú na internetovej stránke
BudgWeb: http://www.cc.cec/budg/man/budgmanag/budgmanag_en.html
[31]             Výstupy znamenajú dodané produkty a služby (napr.
počet financovaných výmen študentov, vybudované cesty v km atď.).
[32]             Ako
je uvedené v oddiele 1.4.2. „Konkrétne ciele...“
[33]             V
prípade subjektov verejno-súkromného partnerstva EÚ podľa článku 209
nariadenia o rozpočtových pravidlách je táto tabuľka začlenená
len na informačné účely.
[34]             Rok
N je rokom, v ktorom sa návrh/iniciatíva začína realizovať.
[35]             Rok
N je rokom, v ktorom sa návrh/iniciatíva začína realizovať.
[36]             Použitie
štandardných nákladov: 47 000 EUR ročne +2 % priemerný ročný nárast
[37]             Použitie
štandardných nákladov: 108 000 EUR ročne +2 % priemerný ročný nárast
[38]             ZZ
= zmluvný zamestnanec; MZ = miestny zamestnanec; VNE = vyslaný národný expert; DAZ
= dočasný agentúrny zamestnanec.
[39]             Pod
stropom pre externých zamestnancov z operačných rozpočtových
prostriedkov (pôvodne rozpočtové riadky „BA“).
[40]             Najmä
pre štrukturálne fondy, Európsky poľnohospodársky fond pre rozvoj vidieka
(EPFRV) a Európsky fond pre rybné hospodárstvo (EFRH).
[41]             V
prípade subjektov verejno-súkromného partnerstva EÚ podľa článku 209
nariadenia o rozpočtových pravidlách je tento oddiel začlenený na
informačné účely.
[42]             Od
roku 2014 do roku 2017 budú zamestnanci platení z rozpočtových
prostriedkov RP7 na základe nariadenia 71/2008.
[43]             ZZ
= zmluvný zamestnanec; MZ = miestny zamestnanec; VNE = vyslaný národný expert; DAZ
= dočasný zamestnanec agentúry.
[44]             V
prípade subjektov verejno-súkromného partnerstva podľa článku 209
nariadenia o rozpočtových pravidlách je táto tabuľka začlenená
na informačné účely.
[45]             ZZ
= zmluvný zamestnanec; MZ = miestny zamestnanec; VNE = vyslaný národný expert; DAZ
= dočasný zamestnanec agentúry.
[46]             Celkový
príspevok EÚ v hotovosti by sa mal rovnať sume predbežne poskytnutej do
rozpočtu 2013 na dokončenie činností subjektu na roky 2007
– 2013.
[47]             Pozri body 19 a 24 medziinštitucionálnej dohody.
[48]             Pokiaľ ide o tradičné vlastné zdroje (clá,
odvody z produkcie cukru), uvedené sumy musia predstavovať čisté
sumy, t. j. hrubé sumy po odpočítaní 25 % nákladov na výber.